title: Kaikenkarvainen Charlie

text:
Anne-Marie päätyy aiemmin tapaamansa avioparin adoptiotyttäreksi, ja Charlie saa palata takaisin taivaaseen uhrattuaan henkensä ystävänsä vuoksi. Charlie saa kuitenkin vielä yhden tilaisuuden hyvästellä Anne-Marien ja Itchyn ennen taivaaseen nousemista. Charlie kertoo tytölle rakastavansa tätä. Hän jättää Itchyn Anne-Marien huostaan ja luopuu viimein maallisesta elämästään. Charlie saa kuitenkin huomata (melko koomisesti), että myös Carface on päässyt taivaaseen ja yrittää palata kellonsa kanssa takaisin Maahan aivan kuten hänkin. Whippetenkeli ajaa Carfacea takaa julistaen, ettei tämä koskaan pääse takaisin taivaaseen. Charlie kuitenkin vakuuttaa yleisölle, ettei näin ole suinkaan asian laita.
Alkuperäisessä versiossa Anne-Marieta ääninäyttelevä Judith Barsi joutui isänsä murhaamaksi vuosi ennen elokuvan julkaisua, ja lopussa esiintyvä kappale ”Love Survives” onkin omistettu hänelle.


title: Ihmeköynnökset

text: Ihmeköynnökset ("Bougainvillea") on kasvien suku, jonka jäseniä kasvaa tropiikin ja subtropiikin alueilla sekä Aasiassa että Etelä-Amerikassa. Suku on saanut nimensä ranskalaisesta amiraali Louis Antoine de Bougainvillestä, joka löysi ihmeköynnöksiä Brasiliassa vuonna 1768.


title: Ihmeköynnökset

text: Ihmeköynnökset ovat puuvartisia piikikkäitä köynnöksiä, jotka kasvavat 1-12 metriä pitkiksi ja kiipeävät rakennusten tai muiden kasvien päälle tarttuen piikeillään mihin tahansa. Jos kosteutta riittää, ihmeköynnös on ainavihanta, mutta sellaisilla alueilla, joilla on kuiva kausi, ihmeköynnös pudottaa lehtensä sen ajaksi. Kukka on pieni ja vaatimaton, mutta kukinnon ympärillä on suuret kirkasväriset suojalehdet, jotka säilyvät pitkään.


title: Ihmeköynnökset

text: Ihmeköynnöksiä kasvatetaan koriste- ja huonekasveina.


title: Kansainvälinen maatalousrahasto

text: Kansainvälinen maatalousrahasto eli IFAD (International Fund for Agricultural Development) on YK:n erityisjärjestö, joka perustettiin vuonna 1977 yhtenä Maailman ruokakonferenssin saavutuksista. Järjestö pyrkii vähentämään köyhyyttä kehitysmaiden maaseuduilla. 75 prosenttia maailman köyhimmistä ihmisistä asuu maaseudulla ja on riippuvaisia maataloudesta. IFADin perustamiselle antoivat sysäyksen 1970-luvulla Sahelin aluetta vaivanneet kuivuus ja nälänhätä.


title: Väinö Jokinen

text: Väinö Jokinen (31. maaliskuuta 1879 Suoniemi – 31. elokuuta 1920 Leningrad) oli suomalainen toimittaja ja kansanedustaja. Jokinen toimi eduskunnassa Suomen Sosialidemokraattisen Puolueen ryhmässä vuosina 1908–1914 ja 1917. Jokinen oli myös punaisen Suomen kansanedustaja (Työväen pääneuvoston jäsen) ja Kansanvaltuuskunnan sihteeri.


title: Väinö Jokinen

text: Pehtori Efraim Jokisen ja Fanny Wilhelmiina Tamlanderin poika kirjoitti ylioppilaaksi 1899. Suomennostöitä hän teki jo koulu- ja opiskeluaikoina, Hämeenlinnalaisen "Kanerva"-lehden toimittajana hän työskenteli 1904–1905, "Kansan lehden" toimittajana Tampereella 1906–1908, "Työmiehen" toimittajana ja toimitussihteerinä Helsingissä 1906–1908, "Hämeen voiman" vastaavana toimittajana Hämeenlinnassa 1908–1912 ja "Sosialistin" päätoimittajana Turussa 1912–1917.


title: Väinö Jokinen

text: Jokinen oli SDP:n kansanedustajana 1908–1914 ja 1917 edustaen Hämeen läänin eteläistä vaalipiiriä. Hän oli eduskunnan II varapuhemies 1917 ja toimi myös eduskunnan suuren valiokunnan ja toimitusvaliokunnan puheenjohtajana. Vuonna 1917 Jokinen toimi Suomen Ammattijärjestön sihteerinä ja Suomen sisällissodan aikana hän oli Työväen pääneuvoston sihteeri ja Kansanvaltuuskunnan lainvalmistelukunnan jäsen.


title: Väinö Jokinen

text: Sodan loppuvaiheessa Jokinen siirtyi Venäjälle, jossa hän oli Permin neuvoston palveluksessa 1918, "Kumous"-lehden ja suomalaisten kommunistijulkaisujen toimittajana sekä teki suomennostöitä. Jokinen oli SKP:n keskuskomitean jäsen ja Venäjän kommunistisen puolueen suomalaisten järjestöjen keskustoimiston puheenjohtaja. Jokinen kuoli 31. elokuuta 1920 Pietarissa yhtenä Kuusisen klubin murhien uhreista. Hänet on haudattu Pietarin Mars-kentälle.


title: Väinö Jokinen

text: Väinö Jokinen oli naimisissa SDP:n kansanedustaja Alma Jokisen kanssa.


title: Sabrina (portugalilainen laulaja)

text: Teresa Villa-Lobos, taiteilijanimeltään Sabrina (s. 1983) on portugalilainen pop-laulajatar, joka edusti maataan Eurovision laulukilpailussa 2007 Helsingissä. Hän on kotoisin Setúbalista.


title: Sabrina (portugalilainen laulaja)

text: Sabrina aloitti laulamisen koulussa ja perhejuhlissa, ja 16-vuotiaana hän oli jo voittanut karaokekilpailuja. Futsal oli hänen tärkeä harrastuksensa.


title: Sabrina (portugalilainen laulaja)

text: Sabrina oli vuoteen 2006 jäsenenä portugalilaisessa "Teenagers"-tyttöbändissä, mutta lähti soolouralle. Hän voitti Festival da Canção 2007 -kilpailun 8 874 pisteellä ja pääsi siten maansa euroviisuedustajaksi. Hänen kilpailukappaleensa on "Dança Comigo (Vem Ser Feliz)".


title: Sabrina (portugalilainen laulaja)

text: Sabrina työskentelee esikoisalbuminsa parissa. Hän on naimisissa jalkapalloilija Nandinhon kanssa.


title: Jeepers Creepers 2

text: Jeepers Creepers 2 on vuonna 2003 tehty kauhuelokuva. Se on jatko-osa vuoden 2001 elokuvalle "Jeepers Creepers". Elokuvan ohjasi Victor Salva, joka ohjasi myös ensimmäisen osan.


title: Jeepers Creepers 2

text: Elokuva kertoo maanviljelijästä nimeltä Jack, joka asuu maatilallaan kahden poikansa, Billyn ja Jack Jr:n kanssa. Eräänä päivänä Jack kuulee poikansa Billyn avunhuutoja pellolta. Jack juoksee toisen poikansa kanssa ääniä kohti niin kovaa kuin he vain pystyvät, mutta on jo liian myöhäistä, sillä silloin keskeltä peltoa nousee siivekäs olento, joka lentää pois kiljuva Billy mukanaan. Jack jää katsomaan avuttomana tätä...


title: Jeepers Creepers 2

text: Samaan aikaan koulubussi kuljettaa joukkueellista poikia takaisin kotiin voitetun ottelun jälkeen. Matka kuitenkin keskeytyy siihen, kun bussin rengas puhkeaa ja renkaasta löytyy outo esine, jossa on neljä terävää kynttä. Kuljettaja vaihtaa renkaan ja matka voi jatkua, mutta he eivät pääse pitkällekään, kun rengas puhkeaa uudelleen ja siitä löytyy taas samanlainen outo esine. Toista vararengasta ei enää ole eikä auta muu kuin odotella seuraavaa paikalle tulevaa autoa. Illan pimetessä taivaalta lentää sama siivekäs olento, joka vei Billyn, ja tällä kertaa hän nappaa mukaansa joukkueen valmentajan ja kuljettajan. Nuoret jäävät yksin bussiin ja alkavat vähitellen tajuta tilanteen vakavuuden ja sen mikä peto heitä ajaa takaa.


title: Jeepers Creepers 2

text: Creeper on demoni, joka tulee suoraan helvetistä maan päälle. Joka 23. vuosi se tulee tappamaan ihmisiä syödäkseen heidän ruumiinosiaan. Creeper on 23 päivää maan päällä, jonka jälkeen hänen täytyy palata takaisin helvettiin.


title: Marija Šestić

text: Marija Šestić (s. 5. toukokuuta 1987, Banja Luka) on bosniahertsegovinalainen laulaja ja muusikko. Hänen isänsä Dušan Šestić sävelsi Bosnia ja Hertsegovinan kansallislaulun "Intermecon".


title: Marija Šestić

text: Hän edusti Bosniaa ja Hertsegovinaa Eurovision laulukilpailussa 2007 Helsingissä. Euroviisu oli Bosnia ja Hertsegovinalle kolmastoista sekä kaikkien aikojen 52. Šestićin kilpailukappale oli "Rijeka bez imena".


title: Oulun Energia

text: Oulun Energia on Oulun kaupungin omistama osakeyhtiö. Pohjois-Suomen suurimman energiakonsernin toiminta kattaa polttoaineiden tuotannon, sähkön ja kaukolämmön tuotannon, myynnin ja jakelun sekä erilaiset palvelut, kuten älykkäät energiapalvelut, sähköverkkopalvelut, urakoinnin ja ylläpidon.


title: Oulun Energia

text: Oulun Energian toiminta alkoi kaupungin sähkölaitoksena vuonna 1889, kun Kiikelin saareen rakennettiin 35 hevosvoiman höyryvoimalaitos, joka syötti sähköä katuvaloille. Oulu sai sähköllä toimivat katulamput toisena Suomen kaupungeista. Tampereella sähkövalot olivat käytössä vuotta aiemmin.


title: Oulun Energia

text: Ensimmäinen vesivoimalaitos rakennettiin Myllytulliin Oulujoen Lasareetinväylään vuonna 1903. Arkkitehti Viktor J. Sucksdorffin suunnittelema Myllytullin voimalaitos paloi kesällä 2006.


title: Oulun Energia

text: Merikosken voimalaitosta alettiin suunnitella jo 1930-luvun lopulla, mutta sotien vuoksi rakentaminen viivästyi ja voimala päästiin kytkemään sähköverkkoon vasta vuonna 1948.


title: Oulun Energia

text: Kaukolämpötoiminta aloitettiin Myllytullin voimalaitoksella, jonne rakennettiin lämpökeskus 1969. Kaukolämmön käyttö laajeni nopeasti ja jo vuonna 1972 Oulun kaupunginvaltuusto päätti Toppilan voimalaitoksen rakentamisesta. Toppilan sähkön ja lämmön yhteistuotantolaitos otettiin käyttöön 1977. "Oulun kaupungin sähkölaitoksen" nimi muutettiin seuraavan vuonna "Oulun kaupungin energialaitokseksi".


title: Oulun Energia

text: Imatran Voiman ja Oulun kaupungin energialaitoksen yhteistyönä Toppilaan rakennettiin 1990-luvun alkupuoliskolla toinen voimalaitosyksikkö, joka otettiin käyttöön 1995.


title: Oulun Energia

text: Oulun Energian Laanilan jätteenpolttolaitos otettiin käyttöön 2012. Ekovoimalaitos käyttää polttoaineenaan noin 150 000 tonnia syntypaikkalajiteltua yhdyskunta- ja teollisuusjätettä vuodessa. Puolet tästä jätemäärästä tulee Oulun Jätehuollon alueelta ja puolet muualta Pohjois-Suomesta.


title: Oulun Energia

text: Nykyisen nimensä Oulun Energia sai 1. tammikuuta 1996. Voimalaitosten lisäksi yritys tuottaa energiaa myös Ruskon kaatopaikalta kerättävällä biokaasulla. Tuulivoiman tuotantoon yhtiö osallistuu EPV Energia Oy:n osakkaana. Lisäksi yhtiöllä on osuuksia myös muista voimayhtiöistä.


title: Oulun Energia

text: Oulun Energia -liikelaitos yhtiöityi Oulun Energia Oy:ksi vuoden 2014 lopussa. Oulun Energia Oy:n tytäryhtiöitä ovat sähkönmyyntiliiketoiminnasta ja asiakaspalvelusta vastaava Oulun Sähkönmyynti Oy, sähköverkkopalveluista vastaava Oulun Energia Siirto ja Jakelu Oy, alan erilaisista palveluista, kuten verkonhallinnasta, urakoinnista ja ylläpidosta vastaava Oulun Energia Urakointi Oy sekä polttoainehankinnasta vastaava Turveruukki Oy.


title: Olga Jokisalo

text: Olga Karoliina Jokisalo (vuoteen 1908 Koskinen, 12. syyskuuta 1879 Tammela – 17. maaliskuuta 1916 Tampere) oli tehdastyöläinen ja kansanedustaja. Jokisalo toimi eduskunnassa SDP:n ryhmässä vuosina 1908–1909. Hänet valittiin kansanedustajaksi Hämeen läänin pohjoisesta vaalipiiristä.


title: Olga Jokisalo

text: Renki Josef Koskisen ja Vilhelmiina Johanintyttären lapsi Olga kävi kiertokoulun ja aloitti työelämän palvelijana. Tampereella hän pääsi villakutomoon, jossa hän sai aatteellisen herätyksen. Jokisalo työskenteli myös sosialidemokraattisen Tampereen piirijärjestön puhujana.


title: Olga Jokisalo

text: Jokisalo kuoli 1916 Tampereella.


title: World Wide Live

text: World Wide Live on Scorpionsin vuonna 1985 julkaisema live-albumi. Kappaleet on nauhoitettu eri keikoilta kiertueen aikana.


title: Inger-Mari Aikio-Arianaick

text: Inger-Mari "Ima" Aikio (s. 14. tammikuuta 1961 Utsjoki) on saamelainen kirjailija, toimittaja ja elokuvantekijä. Hän kirjoittaa pohjoissaameksi.


title: Inger-Mari Aikio-Arianaick

text: Aikio kirjoitti ylioppilaaksi vuonna 1980. Hän opiskeli saamen ja suomen kieltä Oulun yliopistossa 1980–1982 ja suoritti virallisen kääntäjän saame-suomi/suomi-saame-tutkinnot vuonna 1992. Aikio teki vuosina 1982–1988 töitä toimittajana, kuvaajana ja kielenhuoltajana "Sámi Áigi" -lehdelle. Hän työskenteli radiotoimittajana Yle-Saamen radiossa Inarissa ja Utsjoella 1988–2008. Sivutoiminaan Aikio on tehnyt käännöstöitä ja kielentarkistusta sekä toimittanut "Mánáid Bláđđi" -lastenlehteä 1980-luvulla.


title: Inger-Mari Aikio-Arianaick

text: Aikio on julkaissut kuusi runokirjaa. "Máimmis dása" (2001) oli ehdolla Pohjoismaiden neuvoston ja Saamelaisneuvoston kirjallisuuspalkinnon saajaksi. Hän vieraili Göteborgin kirjamessuilla 2004. Hän sai lastenkulttuurin valtionpalkinnon 2016.


title: Inger-Mari Aikio-Arianaick

text: Myös Aikion isä Niilo Aikio on kirjailija.


title: Inger-Mari Aikio-Arianaick

text: Lastenkulttuurin valtionpalkinto 2016.


title: Christianus-kuoro

text: Christianus-kuoro aloitti toimintansa Salossa syksyllä 1973 kymmenen henkilön lauluryhmänä. Nykyään Christianus on noin 25 laulajan kamarikuoro, jonka vakituisena säestysryhmänä on piano ja kontrabasso. Kuoroa on johtanut alusta lähtien dir. mus. Arto Tinell.


title: Christianus-kuoro

text: Kuoro esiintyy omissa konserteissaan sekä enimmäkseen seurakunnallisissa tilaisuuksissa. Kuoro on harrastanut yhteistyötä kotiseutunsa muiden kuorojen kanssa sekä vieraillut kotimaassa ja naapurimaissamme.


title: Christianus-kuoro

text: Ensimmäinen levy julkaistiin vuonna 1975, minkä jälkeen on julkaistu viisi albumia, joista viimeinen vuonna 2007.


title: Christianus-kuoro

text: Christianus-kuoron ohjelmisto on käsittänyt tyyliltään monipuolisen valikoiman hengellisiä lauluja perinteisestä kuorolaulusta negro-spirituaaleihin ja gospel-sävelmiin. Konsertinomaisia tilaisuuksia varten mukaan on otettu myös musiikillisesti haastavampia teoksia.


title: Luettelo televisiosarjan Prätkähiiret pahoista sivuhenkilöistä

text: Tämä on luettelo Prätkähiiret -sarjan pahoista sivuhenkilöistä.


title: Oiva Arvola

text: Oiva Väinö Arvola (s. 1. heinäkuuta 1935 Kolari) on suomalainen kirjailija ja opettaja. Keskeisiä teemoja hänen kirjallisuudessaan ovat Lapin luonto ja ihminen.


title: Oiva Arvola

text: Kolarissa syntynyt Arvola valmistui kansakoulunopettajaksi vuonna 1958 Kemijärveltä ja asuu nykyään Rovaniemellä. Opettajana ja koulunjohtajana Arvola ehti toimia Ylitorniolla, Kittilässä, Rovaniemen maalaiskunnassa ja Rovaniemellä. Hän perusti 1985 Nivankylään niin sanotun Kampsuherran valtakunnan.


title: Oiva Arvola

text: Romaanien ohella Arvola on kirjoittanut näytelmiä, kuunnelmia, runoja, saagoja, novelleja ja televisionäytelmiä. Arvola on tullut tunnetuksi etenkin saagoistaan ja "sagaismeistaan", joita on käännetty yli kymmenelle kielelle ja joita hän itse esittää. Hän on toiminut myös "Kalevan" ja "Lapin Kansan" teatteri- ja kirjallisuuskriitikkona sekä "Lapin Kansan" pakinoitsijana.


title: Oiva Arvola

text: Vuonna 2009 Oiva Arvola on julkaisi koko saagatuotantonsa viiden levyn kokonaisuutena. Tallenne sisältää 262 saagaa, ja tallenteen kesto on yhteensä 20 tuntia.


title: Elektroterapia

text: Elektroterapia on käsite sähkövirroilla suoritettavasta hoidosta, joka liitetään perinteiseen lääketieteeseen, erityisesti fysioterapiassa. Toisaalta elektroterapialla käsitetään joukkoa uskomus- tai vaihtoehtolääkintään kuuluvaa menetelmää.


title: Gabry Ponte (albumi)

text: Gabry Ponte on vuonna 2002 julkaistu Gabry Ponten debyyttialbumi.


title: Prince George Circuit

text: Prince George Circuit on 3,920 metriä pitkä kilparata East Londonissa, Etelä-Afrikassa.


title: Prince George Circuit

text: Rata avattiin 1930-luvulla. Se isännöi Etelä-Afrikan Grand Prix'ta 1934 ja 1936–1939. Radasta rakennettiin Formula 1 -säännöksiä vastaava versio vuonna 1959. Radalla järjestettiin kolme kertaa Formula 1 -sarjan Etelä-Afrikan Grand Prix 1960-luvulla, mutta koska rata oli liian pieni F1-autoille, siirrettiin kilpailu Kyalamin radalle.


title: Prince George Circuit

text: F1-sarjan kilpailuista ainoastaan brittiläisiä kuljettajia on yltänyt voittoon. Eniten voittoja on Jim Clarkilla, jolla voittoja on kaksi.


title: Prince George Circuit

text: "(Punataustaiset eivät kuuluneet Formula 1 -sarjaan)"


title: Viskatsat

text: Viskatsat ovat tsintsillojen (Chinchillidae) heimoon kuuluvia jyrsijöitä. Ne ovat noin kaniininkokoisia ja muistuttavat ulkonäöltään kaniinin ja oravan risteymää. Viskatsoihin kuuluu kaksi sukua, joihin on liitetty yhteensä viisi lajia. Lajit elävät Etelä-Amerikassa.


title: Kate Austen

text: Katherine Anne ”Kate” Austen on fiktiivinen hahmo yhdysvaltalaisessa ABC:n draamasarjassa "Lost". Katea näyttelee kanadalainen näyttelijä Evangeline Lilly.


title: Kate Austen

text: Alkuperäisessä juonessa, jossa Jack kuolee ryhmän löytäessä lentokoneen ohjaamon, Katesta piti tulla selviytyjien johtaja, joka olisi motivoinut heitä rakentamaan suojia ja alkaen miettiä elämää saaren pysyvinä asukkaina. Katen piti olla vanhempi nainen, joka joutuu eroon miehestään koneen takaosan irrotessa. Idea kuitenkin päätyi Roselle ja hänen miehelleen Bernardille. Yoon-jin Kim yritti saada aluksi Katen roolin. Tuottajat pitivät hänestä, mutta eivät ajatelleet häntä sopivaksi rooliin, joten he kirjoittivat Sunin roolin Yoon-jinille.


title: Kate Austen

text: Kate on ristiriitainen hahmo sarjassa. Hän on toisaalta hyvin kovapintainen ja valmis väkivaltaan, toisaalta hahmosta löytyy myös herkempi puoli. Ensimmäisestä kaudesta läpi koko sarjan Katella on tunteita sekä Sawyeria että Jackia kohtaan ja tästä kolmiodraamasta muodostuu yksi kantava teema sarjan ihmissuhteissa.


title: Kate Austen

text: Kate syntyi ja kasvoi Iowassa. Hänen vanhempansa ovat äiti Dianen, joka työskenteli lounaspaikassa, ja Sam, joka työskenteli Yhdysvaltain armeijassa ja oli Persianlahden sodan veteraani. Katen vanhemmat erosivat hänen ollessa nuori ja Diane meni naimisiin pahoinpitelevän alkoholistin, Waynen kanssa. Aikuisena Kate tappoi Waynen, ja tunnusti teon äidilleen ennen katoamistaan. Diane kutsui viranomaiset paikalle ja liittovaltion seriffi Mars pidätti Katen. Kate meni Samin luokse, joka paljasti Waynen olleen hänen biologinen isänsä. Kate käytti nimeä Lucy tavatessaan huijarin nimeltä Cassidy Phillips, joka auttoi Katea kohtaamaan Dianen lounaspaikan vessassa, jossa Kate huomasi äitinsä silti rakastavan Wayneä.


title: Kate Austen

text: Kate lensi valenimellä Monica Miamiin, jossa hän tapasi ja meni pian naimisiin Kevin Callis -nimisen poliisin kanssa. Raskauden pelon jälkeen ja Kevinin ostettua kaksi Oceanic Airlinesin lippua Costa Ricaan heidän kuherruskuukaudelleen, Kate tunnusti menneisyytensä ja huumasi Kevinin ennen katoamistaan. Kuukausien matkustelun jälkeen Kate sai kuulla, että Diane oli kuolemassa syöpään ja päätti vierailla tämän luona. Kate tapasi lapsuuden ystävänsä Tomin, joka järjesti tapaamisen Katelle ja Dianelle. Kun Kate yritti pahoitella tekoaan Dianelle, tämä alkoi huutaa apua, pakottaen Katen pakenemaan sairaalasta Tomin kanssa. Tom sai surmansa poliisin luodista heidän yrittäessä paeta autolla tiesulun läpi, pakottaen Katen pakenemaan onnettomuuspaikalta.


title: Kate Austen

text: Kuukausia myöhemmin Kate lavasti ryöstön New Mexicoon yhdessä lukuisten rikollisten kanssa, päästäkseen käsiksi tallelokeroon, jossa Tomin lentokonelelu oli. Sen jälkeen hän pakeni Australiaan, jossa hän esittäen kanadalaista patikoijaa sai työpaikan farmilla kolmeksi kuukaudeksi. Kun maatilan omistaja tajusi Katen yrittävän lähteä pois, hän tarjosi kyytiä kaupunkiin seuraavana aamuna. Matkan aikana Kate tajusi farmarin saaneen tämän oikean henkilöllisyyden selville ja huomasi seriffi Marsin seuraavan heitä. Kate yritti saada auton ohjauksen haltuunsa, aiheuttaen auton kolaroitumisen pellolle. Pakenemisen sijaan Kate auttoi tajuttoman maanviljelijän ulos autosta antaen Marsille aikaa pidättää hänet. Kuljettaessaan Katea lentoasemalle käsiraudoissa Mars paljasti paikallisille turvamiehille Katen rikollisen taustan ja paljasti oman laukkunsa sisältävän viisi käsiasetta. Turbulenssin ravistellessa konetta matkalaukku osui Marsia päähän ja hän meni tajuttomaksi. Kate varasti avaimet käsirautoihin ja asetti happinaamarin Marsin naamalle ennen omaa naamariaan. Sarjan tapahtumat alkavat lentokoneen maahansyöksystä.


title: Kate Austen

text: Selviydyttyään lentokoneonnettomuudesta Kate kompuroi pois viidaksota ja törmää haavoittuneeseen Jackiin, jonka haavan hän tikkaa. Samana iltana kaksikko tutkii sisämaata yhdessä Charlien kanssa, löytääkseen koneen ohjaamon. Hirviö aiheuttaa kaaosta tappamalla koneen pilotin, mutta kaikki kolme onnistuvat palaamaan rannalle. Kate liittyy muutaman selviytyjän joukkoon, joista yksi on Sayid, joka yrittää lähettää hätäviestin kiipeämällä korkemmalle paikalle. Palattuaan Kate käy katsomassa haavoittunutta Marsia, joka yrittääkin kuristaa hänet. Kate pyytää Sawyeria tappamaan seriffin, mutta tämä epäonnistuu ja pahentaa seriffin tilaa, minkä takia Jack joutuu tappamaan Marsin. Jackin löydettyä luolat Kate päättää jäädä rannalle. Kun Sayid kiduttaa Sawyeria löytääkseen Shannonin astmalääkkeet, joiden he uskovat olevan Sawyerillä, hän sanoo kertovansa missä ne ovat jos Kate suutelee häntä. Suudelman jälkeen Sawyer paljastaa, ettei hänellä ole niitä.


title: Kate Austen

text: Kun Kate löytää seriffin salkun, hän ja Sawyer tappelevat sen sisällöstä. Kate pyytää Jackia apuun, joka myöntyy, mutta päättää, että he avaavat salkun yhdessä. Kate jatkaa avuliaisuuttaan ottamalla osaa kidnapattujen Clairen ja Charlien etsintään. Kun Claire palaa kaksi viikkoa myöhemmin, Kate auttaa Ethanin kiinni saamisessa. Ollessaan luolissa Jackin kanssa, hänet lähetetään hakemaan alkoholia rannalta kun Locke kantaa vakavasti loukkaantuneen Boonen leiriin. Matkallaan takaisin luolille Kate huomaa Clairen synnytyksen alkavan viidakossa, ja hänen täytyy auttaa vauva maailmaan ilman Jackin apua.


title: Kate Austen

text: Rousseaun saavuttua rannalle varoittamaan selviytyjiä Toisista, hän vie Katen, Jackin, Locken, Hurleyn ja Arztin Black Rockille, jonka luota hekuljettavat dynamiittia räjäyttääkseen löytämänsä luukun kannen viidakossa.


title: Kate Austen

text: Luukun räjäyttämisen jälkeen Kate laskeutuu ensimmäisenä sisälle, ja joutuu Desmondin vangitsemaksi. Locken ja Jackin saapuessa asemalle Desmond riisuuntuu aseista. Kate vahingoittaa vahingossa asemalla olevaa tietokonetta, aiheuttaen Desmondin paniikin ja paon. Poimiessaan hedelmiä Kate näkee mustan hevosen menneisyydestään. Palatessaan takaisin paljastuneeseen luukkuun Kate hallusinoi, että Wayne kommunikoi Sawyerin kautta ja menee sekaisin siitä. Kun Michael karkaa etsimään poikaansa, Kate seuraa häntä ja joutuu kidnapatuksi. Jackin kieltäydyttyä Tomin vaatimuksesta luovuttaa aseet, Kate tuodaan esille ja häntä osoitetaan aseella pakottaen Jackin ryhmän luopumaan aseistaan.


title: Kate Austen

text: Aaronin sairastuessa Kate lähtee Jackin ja Rousseaun kanssa etsimään apua viidakosta. Kolmikko suuntaa sisämaahan, josta he löytävät . Myöhemmin Kate ja Jack löytävät taivaalta tippuneen ruokalähetyksen. He palaavat luukulle, missä panttivanki Henry Gale on paljastettu viholliseksi. Myöhemmin Kate ja Jack lähtevät etsimään Toisia. Kaksikon pystyttämään leiriin kompuroi nääntymäisillään oleva Michael. Seuraavana päivänä Kate, Jack, Sawyer ja Hurley seuraavat Michaelia Toisten leiriin. Heidät saarretaan, sidotaan ja viedään laiturille.


title: Kate Austen

text: Kate on vangittu häkkiin, joka on vastapäätä Sawyerin häkkiä, jotta he voisivat tehdä töitä Toisille Pickettin valvonnassa. Saatuaan selville, että he ovat toisella saarella, pari harrastaa seksiä tietämättä, että Jack näkee heidät kameran kautta. Kun Jack ottaa Kateen yhteyttä Pickettin radion kautta kertoen hänelle, että hänen täytyy paeta, hän ja Sawyer juoksevat kohti rantaa. He törmäävät Alexiin, joka antaa heille veneen vaihtokauppana aivopestystä poikaystävästään Karlista.


title: Kate Austen

text: Saavuttuaan rannalle Kate syyttää Sayidia ja Lockea, koska he eivät vaivaudu pelastamaan Jackiä. He suuntaavat viidakkoon ja löytävät Rousseaun, joka suostuu auttamaan heitä kuultuaan Alexista. Nelikko lähtee viidakkoon, josta he löytävät , jossa he kohtaavat Mikhailin ja ottavat tämän panttivangiksi. Nelikon jatkaessa patikointia he saapuvat yllättäen Toisten parakeille, jossa Toiset kaappaavat Sayidin ja Katen. Seuraavana päivänä Kate herää viidakossa kahlittuna Julietiin. He palaavat rannalle Jackin ja Sayidin kanssa.


title: Kate Austen

text: Palattuaan Kate on varuillaan Julietista ja erityisesti huolestunut hänen ja Jackin kehittyvästä suhteesta. Myöhemmin Kate saa tietää Naomin saapumisesta. Kate saa tietää Jackin ja Julietin suunnitelmasta hoidella Toiset hyökkäämällä, kun suurin osa matkaa radiotornille. Matkalla Sawyer kertoo Katelle palaavansa auttamaan selviytyjiä rannalle. He kuitenkin törmäävät Beniin ja Alexiin, jolloin Ben otetaan panttivangiksi.


title: Kate Austen

text: Kate seuraa Naomin jättämää verivanaa kunnes Naomi hyökkää hänen kimppuunsa ja kuolee yllättäen. Jackin ja Locken välisen riidan ja erkanemisen jälkeen Kate päättää jäädä Jackin luo, mutta Sawyer päättää lähteä Locken matkaan. Myöhemmin he löytävät Faradayn, jonka he uskovat tulleen pelastamaan heidät. Löydettyään Milesin Kate ja Jack löytävät itsensä tulilinjalta, jolleivät vie heitä Naomin ruumiille.


title: Kate Austen

text: Myöhemmin he kohtaavat Frankin, joka onnistui saapumaan saarelle helikopterilla. Saatuaan selville viimeisen ryhmän jäsenen, Charlotten olinpaikan Kate lähtee parakeille Sayidin ja Milesin kanssa, jotka Locke saa yllättäen kiinni. Kate päättää jäädä parakeille saadakseen tietoa Milesistä. Hän järjestää Milesin Benin puheille, mutta Locke saa hänet kiinni. Kate viettää yön Sawyerin kanssa ja kertoo, ettei ole raskaana. He väittelevät Sawyerin suunnattomasta helpotuksesta ja Kate suuntaa takaisin rannalle. Kun Sawyer palaa Milesin ja Aaronin kanssa, Katesta tulee Aaronin pääsääntöinen huolehtija Sawyerin paljastaessa Clairen kadonneen. Myöhemmin Sayid ja Kate seuraavat Jackiä ja Sawyeriä välttääkseen sotilaita hyökkäämästä Jackia ja Sawyeria vastaan. He tapaavat jäljellä olevat Toiset ja liittyvät heidän joukkoonsa päihittääkseen laivalta tulleet sotilaat. Jack, Kate, Hurley, Sayid ja Sawyer menevät Frankin helikopteriin, Sawyerin päätettyä menevänsä minne Katekin. Matkustaessaan takaisin lautalle polttoaine loppuu, ja kun kaikki ylimääräinen paino on heitettävä ulos, Sawyer pyytää Katea tekemään palveluksen hänelle ja hyppää pois kyydistä. Pelastuttuaan Kahanalta kopteri putoaa mereen, mutta kaikki kyydissä olleet pelastuvat. Penelope Widmoren etsintäalus löytää selviytyneet. Myöhemmin Kate pyytää Jackiä valehtelemaan Aaronin olevan hänen poikansa.


title: Kate Austen

text: Jaksossa "Huono vaihtokauppa" Kate joutuu oikeuteen isänsä murhasta. Myöhemmin hänelle annetaan kymmenen vuoden ehdonalainen tuomio, jonka vuoksi hän ei saa lähteä Kaliforniasta. Katen äiti, syyttäjän tähtitodistaja, yrittää keskustella Katen kanssa ja lopulta kieltäytyy todistamasta Katea vastaan. Jaksossa "Mukava juttu kotona" Kate elää parisuhteessa Jackin kanssa, joka toimii Aaronin isänä. Myöhemmin Jack kosii Katea, johon hän vastaa onnellisesti myöntävästi. Myöhemmin Jack uhmaa Katea tämän ”tehtävistä” ja riidan jälkeen Jack lähtee päättäen heidän suhteensa.


title: Kate Austen

text: Jaksossa "Peili" Jack tiedottaa Katea Locken (alias Jeremy Bentham) hautajaisista. Jack sanoo hänelle, että heidän täytyy palata saarelle, mutta Kate suuttuu siitä ja lähtee.


title: Kate Austen

text: Lakimies Dan Norton alkaa vainota Katea saadakseen verinäytteet häneltä ja Aaronilta testatakseen heidän biologisen suhteensa. Norton kieltäytyy kertomasta Katelle asiakkaastaan, ja Kate kieltäytyy antamasta verinäytteitä. Kate vierailee Sunin luona, joka vakuuttaa Katen tapaamaan Nortonia ja yrittämään saada hänet paljastamaan asiakkaansa. Kate jättää Aaronin Sunille vieraillessaan Nortonin firmalla, saamatta kuitenkaan asiakkaan nimeä. Kate ja Jack seuraavat Nortonia asiakkaansa talolle, jossa asiakas osoittautuu Clairen äidiksi. Jack lähtee puhumaan tälle ja tajuaa, ettei hän ole heidän etsimänsä asiakas. Lähestyessään myöhemmin Beniä Kate tajuaa, että hän on se joka yrittää saada heiltä verinäytteet. Kate lähtee pois vihaisesti.


title: Kate Austen

text: Kate tajuaa, ettei hänen kuulu kasvattaa Aaronia ja jättää tämän Clairen äidin, Carolen huostaan ja palaa itse saarelle muiden selviytyjien kanssa lennolla 316. Kate joutuu vuoteen 1977 ja tapaa Sawyerin (joka elää nykyisin parisuhteessa Julietin kanssa) vuonna 1977 ja liittyy Dharma-aloitteeseen Jackin ja Hurleyn kanssa. Sayid ampuu nuorta Beniä, ja Kate pelastaa tämän elämän viemällä hänet Richardin luo. Kieltäydyttyään auttamasta Jackia vetypommin räjäytyksessä, Kate palaa Dharma-aloitteeseen, jossa hänet laitetaan sukellusveneeseen yhdessä Sawyerin ja Julietin kanssa. Kate kertoo heille Jackin aikeesta ja vapautettuaan itsensä he lähtevät estämään Jackiä. Kuitenkin Jackin ja Sawyerin välisen nyrkkitappelun jälkeen Kate suostuu auttamaan Jackiä aikeessaan. Kate joutuu raahaamaan Jackin kanssa Sawyerin pois aseman läheltä Julietin pudottua kuoppaan. Pommin räjähdettyä tapahtuu kirkas valkoinen välähdys.


title: Kate Austen

text: Kate herää puussa väliaikaisesti kuulonsa menettäneenä. Kate huomaa luukun olevan samanlainen kuin silloin, kun Desmond räjäytti sen vuonna 2004. Katen estäessä Sawyeria tappamasta Jackiä, hän kuulee ääniä luukun jäännöksistä ja auttaa pelastamaan Julietin, joka kuolee Sawyerin käsivarsille. Kate lähtee myöhemmin muiden selviytyneiden kanssa , jossa Toiset ottavat heidät kiinni ja heidän johtajansa Dogen määrää heidät ammuttavaksi, mutta Hurley estää sen sanomalla Jacobin lähettäneen heidät. Myöhemmin Sawyer tuodaan Temppelille, mutta hän pakenee. Kate lähtee hakemaan hänet takaisin Aldon ja Justinin kanssa. Kate kuitenkin tainnuttaa heidät ja pakenee. Kate löytää Sawyerin parakeilta, joka kertoo hänelle aikoneensa kosia Julietia ja estäneen häntä poistumasta saarelta koska ei halunnut olla yksin.


title: Kate Austen

text: Myöhemmin Kate kohtaa Jackin ja Hurleyn, jotka ovat matkalla majakalle ja melkein ampuu heidät luultuaan heitä Toisiksi. Myöhemmin Kate palaa Temppelille Sayidin kanssa ja saa tietää Clairen löytymisestä. Kate kertoo Clairelle kasvattaneensa Aaronia ja tulleensa saarelle hakemaan Clairen pois. Savuhirviön hyökättyä Temppelille Kate liittyy yhdessä Clairen ja selvinneiden Toisten kanssa Musta-asuisen miehen ryhmään. Myöhemmin Claire yrittää puukottaa Katen kostoksi Aaronin viemisestä, mutta Musta-asuinen mies estää sen sanoen Katen tehneen niin kuin tilanne vaati. Claire ymmärtää ja antaa Katelle anteeksi halaten häntä. Myöhemmin Sawyer kertoo Katelle suunnitelmastaan paeta Widmoren sukellusveneellä. Seuraavana yönä Jackin ryhmä saapuu Musta-asuisen miehen leiriin. Kate, Sawyer, Jack, Sun ja Hurley päättävät lähteä -saarelle. Kate yrittää estää heitä lähtemästä, mutta Kate vakuuttaa hänet lähtemään heidän mukaansa. Jack päättää kuitenkin jäädä saarelle.


title: Kate Austen

text: Päästyään Hydra-saarelle Widmoren miehet ottavat heidät kiinni ja vangitsevat häkkeihin. Widmore uhkaa ampua Katen, jos Sawyer ei tottele sanoen ettei Katen nimi ole Jacobin listassa ja että hän on turha. Myöhemmin Jack vapauttaa heidät Sayidin avustuksella, jolloin he suuntaavat lentokoneelle, jonka luona Musta-asuinen mies odottaa. Selviytyneet onnistuvat pakenemaan Widmoren sukellusveneellä, jättäen Clairen ja Musta-asuisen miehen rannalle. Sawyer vahingossa aktivoi Jackin repussa olleen pommin, mikä tappaa Sayidin. Kate, Jack, Sawyer ja Hurley onnistuvat pakenemaan uppoavasta sukellusveneestä, mutta Jin ja Sun hukkuvat. Aamulla Hurley johdattaa heidät Jacobin luo, joka kertoo heille, miksi oli tuonut heidät saarelle ja sanoo Katelle, ettei hän ollut kandidaatti koska hänestä tuli äiti otettuaan Aaronin itselleen.


title: Kate Austen

text: Seuraavana päivänä Kate, Jack ja Hurley suuntaavat saaren sydämeen, jossa Desmond sammuttaa saaren valon. Myöhemmin Kate pelastaa Jackin ampumalla Musta-asuista miestä selkään jolloin, Jack työntää hänet alas kalliolta tappaen hänet. Jack hyvästelee Katen suutelemalla häntä, ja Kate suuntaa Hydra-saarelle Sawyerin kanssa. He kohtaavat Clairen, joka vastahakoisesti suostuu poistumaan saarelta heidän kanssaan. Kolmikko ehtii täpärästi lentokoneeseen, joka lentää pois saarelta. Kate todennäköisesti kasvattaa Aaronin Clairen kanssa, kuten oli luvannut hänelle.


title: Kate Austen

text: Vaihtoehtoisessa aikajanassa Kate on edelleen mukana Oceanicin lennolla 815, joka ei putoakaan saarelle. Kate on epäonnistunut Waynen tappamisessa. Seriffi Mars on onnistunut löytämään Katen ja kuljettamaan takaisin Australiasta käsiraudoissa. Lennon aikana Kate varastaa Jackin kynän tönäistyään tätä. Lennon laskeuduttua Mars antaa Katen mennä vessaan, jossa tämä yrittää avata käsirautansa Jackin kynällä. Mars huomaa tämän, mutta Kate pääsee pakenemaan ja varastaa Marsin aseen. Kate menee hissiin, jossa Sawyer auttaa häntä pakenemaan huomaamatta. Kate varastaa taksin itselleen ja käskee kuljettajaa ajamaan eteenpäin aseella uhaten. Claire istuu taksin takapenkillä ja yrittää paeta autosta, mutta Kate estää tämän. Kuljettaja onnistuu pakenemaan, jolloin Kate varastaa taksin sekä Clairen tavarat, jättäen Clairen tien varteen. Katsoessaan Clairen tavaroita Kate tajuaa tämän olleen raskaana, minkä takia hän palaa Clairen luokse. Huoltamolla mekaanikko avaa Katen käsiraudat. Clairen saadessa supistuksia Kate kuljettaa hänet sairaalaan. Katen ollessa piilossa kaksi etsivää kuulustelevat Clairea, joka ei kuitenkaan paljastanut heille Katen sijaintia. Claire antaa Katelle luottokorttinsa, ja Kate neuvoo Clairea pitämään lapsensa ennen lähtöään.


title: Kate Austen

text: Viikkoa myöhemmin Kate pakenee poliiseja ja törmää Sawyerin autoon. Sawyer pidättää Katen ja vie aseman vankilaan. Myöhemmin Katea ollaan viemässä piirikunnan vankilaan Desmondin ja Sayidin kanssa. Hurley kuitenkin saapuu paikalle ja maksaa Ana Lucialle, joka päästää vangit menemään. Hurley antaa Katelle uuden puvun ja sanoo hänelle heidän menevän konserttiin. Konsertissa Kate kohtaa Clairen ja auttaa tätä synnyttämään lapsensa. Kate saa välähdyksiä entisestä elämästään saarella. Lähdettyään konsertista Kate kohtaa Jackin, joka ei muista elämäänsä saarella. Jack sanoo tuntevansa Katen jostakin, ja Kate sanoo voivansa auttaa Jackiä muistamaan, ja johdattaa tämän kirkkoon, jossa Jack muistaa entisen elämänsä. Kate istuu kirkossa Jackin vieressä, kun Christian avaa kirkon ovet, jolloin kirkas valkoinen valo ympäröi selviytyneet siirtäen heidät eteenpäin.


title: Kate Austen

text: Noin 75 eri muotoista, kokoista, maalaista ja ikäistä naista koe-esiintyi Katen rooliin. Alkuperäisen suunnitelman mukaan Jack olisi kuollut ensimmäisen jakson puolivälissä ja Katesta tullut sen jälkeen johtaja. Hänen piti olla vanhempi nainen, joka joutuu eroon miehestään koneen pudotessa. Siitä tuli kuitenkin Rosen hahmo. Tuottajat olivat vaikuttuneita kanadalaisen Evangeline Lillyn esiintymisestä, joten hänelle kirjoitettiin uusi Katen rooli, jossa hahmosta tehtiin nuorempi ja jännittävämpi. Roolin ollessa Evangelinen ensimmäinen, hänen oli vaikea saada työlupaa Yhdysvaltoihin, ja työluvan viivästyessä hänelle alettiin jopa etsiä korvaajaa. Aikataulujen uudistuminen antoi hänelle lisää aikaa, ja yhden koe-esiintymisen aikana tuottajat saivat sähköpostia, että Evangeline oli saanut työluvan ja voi siten aloittaa sarjassa.


title: Kate Austen

text: Robert Biaco "USA Today" -lehdestä sanoi Evangeline Lillyn esiintymisen jaksossa ”Eggtown” olleen melkein Emmy-ehdokkuuden arvoinen. Alan Sepinwall "The StarLedgeristä" ei kuitenkaan ollut vaikuttunut eikä pitänyt Katea vaikuttavana hahmona.


title: Midsomerin murhat

text: Midsomerin murhat () on brittiläinen television draamasarja. Se käsittelee kuvitteellisessa Midsomerin kreivikunnassa tapahtuvia murhia. Sarja pohjautuu Caroline Grahamin rikosromaaneihin. Käsikirjoitukset on alkuun sovittanut Anthony Horowitz. Ensimmäinen jakso esitettiin Britanniassa 23. maaliskuuta 1997. Sittemmin on sarjaa esitetty monissa muissakin maissa. Suomessa sarjaa on esittänyt Yle TV1.


title: Midsomerin murhat

text: Sarjan tunnusmusiikin melodian esittää Celia Sheen harvinaisella Theremin-antennisoittimella.


title: Midsomerin murhat

text: Sarjan päähenkilönä oli John Nettlesin vuosina 1997–2011 esittämä rikosylikomisario Tom Barnaby. Nettlesin jäätyä 2011 eläkkeelle tuli päähenkilöksi tuotantokaudesta 14 lähtien Tom Barnabyn serkku rikosylikomisario John Barnaby, jota esittää Neil Dudgeon. Barnabyn apuna on nuorempi ylikonstaapeli, joka vaihtui useita kertoja sarjan aikana. Viimeksi tehtävässä oli ylikonstaapeli Ben Jones (Jason Hughes), jonka tilalle tulee 2013 kuvatuista 16. tuotantokauden jaksoista alkaen Charlie Nelson (Gwilym Lee).


title: Midsomerin murhat

text: Sarja joutui kohun keskelle vuonna 2011, kun tuottaja Brian True-May sanoi Radio Times -lehden haastattelussa sarjan menestyksen perustuvan idylliseen perusenglantilaisuuteen. Sarjassa on kielletty kiroilu, väkivalta ja seksikohtaukset, mutta se ei estä haastavien juonten luomista. ”Etnisiä vähemmistöjä ei ole, koska se ei sopisi englantilaiseen kylään. Pian oltaisiin Sloughissa (jota Causton, yksi sarjan pääpaikoista, esittää). Ja siellä ei näe yhtään valkoista naamaa.” Haastattelun julkaisun jälkeen tuottajayhtiö hyllytti True-Mayn tehtävästään.


title: Tinneri (yhtye)

text: Tinneri on Tampereella vuonna 1977 perustettu punk-yhtye. Se levytti Kimmo Miettisen Hilselp- ja Hilse II -kokoelma-albumeille viisi kappaletta vuonna 1979 ja kaksi kappaletta Johannan "3 vuotta myöhemmin" -kokoelmalle vuonna 1980. Propaganda records julkaisi yhtyeen debyyttisinglen "Kotikaupungin katupöly" vuonna 2013. Yhtyeen todennäköisesti tunnetuin kappale on "Hilselp"-kokoelmalta (1979) löytyvä "Mustavalkoinen maailma".


title: Tinneri (yhtye)

text: Tinnerin debyyttikappale "Kotikaupungin katupöly" syntyi "Hilselp"-kokoelmalle 1979. Yhtye keikkaili suhteellisen paljon Tampereen seudulla ja teki kappaleita myös "Hilse II" -levylle, jolta löytyy "Mustavalkoinen maailma" -kappaleen lisäksi myös kolme muuta levytystä: "Elämää valheiden keskellä", "Takaisin sähkötuoliin" ja "Sulla on se fiilis". Tämän jälkeen yhtye siirtyi Atte Blomin Johanna-levy-yhtiön Numerot-alamerkille. Vuonna 1980 julkaistulla "3 vuotta myöhemmin" kokoelma-LP:llä Tinneriltä kuultiin kappaleet "Selkä menosuuntaan" sekä "Suakin tarvitaan". Pian näiden äänitysten jälkeen yhtye kuitenkin hajosi musiikillisiin ristiriitoihin. Tinneri soitti kymmenkunta sovittua keikkaa tilapäisillä kokoonpanoilla, minkä jälkeen laulaja Seppo Seppälä lopetti yhtyeen.


title: Tinneri (yhtye)

text: Tinneri soitti ensimmäisen comeback-keikkansa Kuljun työväentalolla Kulju Kytee" -punkfestivaaleilla Lempäälässä 22.1.2011. Tämän jälkeen yhtye on keikkaillut Tampereen seudun lisäksi esimerkiksi Porissa ravintola Montussa keväällä 2012 ja Hämeenlinnan Suisto-klubilla. Yhtyeen kokoonpano oli aluksi Seppo Seppälä (laulu ja kitara), Jyrki Miettinen (kitara ja laulu), Pantse Haapio (basso ja laulu), Manu Ojanen (rummut), Kari Seppälä (kitara), mutta vuoden 2013 alussa Haapio vaihdettiin Dead Bobrikov -nimisessä Dead Kennedys tribuuttibändissä soittaneeseen ja laulaneeseen Arne Sjöstediin. Sjösted lähti kuitenkin bändistä pian "Epikriisi"-albumin julkaisukeikan jälkeen. Lopulta uudeksi bastistiksi vakiintui kesällä 2014 Pekka Ruissalo. Kari Seppälä lopetti Tinnerissä keväällä 2015.


title: Tinneri (yhtye)

text:
Vuonna 2015 Tinnerin rumpali Manu Ojanen katkaisi jalkansa, minkä seurauksena yhtye keikkaili muutaman kerran myös akustisena. Uuden Tinnerin ensimmäinen levy, single "Kotikaupungin katupöly / Musta laatikko", julkaistiin 9. tammikuuta 2013. Seuraavaksi Tinneri julkaisi CD-singlen "Se on ihan sama / Eläintarina". Albumi nimeltä "Epikriisi" julkaistiin 28.2.2014.
Kokoelma-albumeilla


title: Tinneri (yhtye)

text: Singlet


title: Ife

text: Ife eli Ile-Ife on ikivanha joruboiden kaupunki Nigerian lounaisosassa. Sieltä on löytynyt jäänteitä asutuksesta vuodesta 500 eaa. alkaen. Nykyisin se on keskikokoinen yliopistokaupunki, jossa on noin 490 000 asukasta (2015 arvio). Obafemi Awolowon yliopisto on Jyväskylän yliopiston yhteistyökumppani.


title: Ife

text: Ife on ollut jorubien kulttuurin keskeinen paikka, jossa myyttien mukaan jumalat aloittivat maailman luomisen. 600–900-luvulla siellä kehittyi upeaa realistista kuvanveistotaidetta; säilyneet veistokset esittävät ihmisiä, eläimiä ja muita arkipäivän asioita.


title: Danielle Judovits

text: Danielle Nicole Judovits (s. 12. tammikuuta 1985 Los Angeles, Kalifornia) on yhdysvaltalainen ääninäyttelijä.


title: Danielle Judovits

text: Ääninäyttelijänä tunnettu Judovits tuli tunnetuksi ollessaan tähän mennessä nuorin ääninäyttelijä, joka on dubannut Naruto-hahmoa. Hän aloitti näyttelemisen musikaalisessa teatterissa, jonka myötä Judovits siirtyi ääninäyttelijäksi. Hän teki uransa alku vaiheessa pieniä rooleja televisiosarjoihin Full House, Love & War ja Rooman sheriffi. Näiden jälkeen Judovits on tehnyt pelkästään äänirooleja, joista hänen ensimmäinen merkittävärooli oli vuoden 2004 Batman -animaatiosarjassa, jossa Judovits toimi Batgirlin äänenä. Hän myös ollut mukana radio-ohjelmassa Adventures In Odyssey, jossa Judovits ääninäytteli Aubrey Shephardia. Lisäksi hän on animaatiosarjassa Wolverine and the X-Men Varjokissan äänenä.


title: Arja Havakka

text: Arja Marianne Havakka (s. 3. lokakuuta 1944 Lahti) on suomalainen tummaääninen iskelmälaulaja ja basisti, jonka tunnetuin kappale on vuonna 1994 levytetty Lokki-valssi. Havakka aloitti uransa vuonna 1967 rovaniemeläisen Tommi Lainkarin yhtyeessä, jossa hän lauloi ja soitti bassoa. Sen jälkeen hän esiintyi vuosia oman yhtyeensä kanssa ja tuli tunnetuksi ravintola- ja tanssilavamuusikkona etenkin Pohjois-Suomessa. Arja Havakka levytti ensimmäisen levynsä vasta 1994 eli esiinnyttyään jo 28 vuotta, ja nousi laulaja-basistista arvostetuksi solistiksi. Äänialaltaan Havakka on mezzosopraano.


title: Arja Havakka

text: Arja Havakka syntyi Lahdessa vuonna 1944. Hänen kurkijokelainen äitinsä Lempi Havakka oli tullut evakkona Kanta-Suomeen. Arja-tytär jäi orvoksi 7-vuotiaana, kun äiti kuoli syöpään 38-vuotiaana, isäänsä hän ei ole koskaan tavannut. Havakka sai uuden kodin äitinsä sisaren luota Imatralta, mistä perhe muutti pian Lappeenrantaan.


title: Arja Havakka

text: Kouluikäisenä Havakka kuului oppilaskuoroon. Havakka pääsi koulusta vuonna 1959 ja työskenteli lähettinä ja kotiapulaisena. 16-vuotiaana Havakka alkoi toimia iltanäyttelijänä Lappeenrannan kaupunginteatterissa. Hän esiintyi usein rooleissa, joissa tarvittiin hyvää lauluääntä. Teatterista Havakka sai esiintymiskokemusta ja ystäviä, joista yksi oli samaan aikaan näyttelijänuraansa käynnistellyt Eeva Litmanen. Kesällä 1961 Havakka näytteli Lappeenrannan kesäteatterissa Mikko Majanlahden ohjaamassa Maiju Lassilan näytelmässä "Mimmi Paavaliina". Vuonna 1962 Havakka muutti enonsa luokse synnyinkaupunkiinsa Lahteen ja myöhemmin Helsinkiin, missä hän työskenteli muun muassa lastenhoitajana ja ravintoloiden keittiöissä saadakseen rahaa laulutunteihin ja omaan asuntoon.


title: Arja Havakka

text:
Arja Havakka opiskeli ennen muusikon uraansa klassista laulua Helsingin konservatoriossa. Havakka aloitti esiintyvän muusikon uraansa 1960-luvun lopulla rovaniemeläisen Tommi Lainkarin yhtyeen basisti-laulajana. Hän oli aluksi sijaisena, kun yhtyeen varsinainen jäsen, Anu Pasanen, lähti Yhdysvaltoihin, mutta tämän jäätyä sinne Havakasta tuli yhtyeen vakinainen jäsen. Vuonna 1975 Havakka perusti oman yhtyeensä ja alkoi esiintyä ravintoloissa ja tanssilavoilla oman Linnut-yhtyeensä kanssa ympäri Suomea. Muusikkoina Havakan lisäksi tässä yhtyeessä olivat Jukka Rauhala, Olli Lampila ja Pasi Järvirova. Havakka on käynyt esiintymässä myös useita kertoja Ruotsissa ruotsinsuomalaisille.
Havakka soitti Lainkarin yhtyeessä kahdeksan vuotta, 1970-luvun puoliväliin saakka. Soolouransa aluksi Havakkaa pyydettiin tiskijukaksi soittamaan levyjä ravintoloihin. Havakka piti useita suosittuja musiikkiteemailtoja pääasiassa Pohjois-Suomen alueen ravintoloissa.


title: Arja Havakka

text: Saman vuosikymmenen lopulta lähtien Havakalla oli oma yhtye, jonka kanssa hän kiersi ympäri Suomea, etenkin Rovaniemen lähistöllä. Havakka soitti yhtyeessä bassoa. Ylen mukaan Havakka on pitkäaikaisin lappilainen nainen, jolla on ollut oma yhtye.


title: Arja Havakka

text: Havakka ehti harjoittaa laulajan ammattia 28 vuoden ajan levyttämättä. Keikat olivat pääasiassa ravintola-, laiva- ja tanssilavakeikkoja. Vasta 1994 Havakka teki, 50-vuotiaana, ensilevytyksensä, ”Lokin”, joka nosti hänet suoraan valtakunnalliseksi suosikiksi, esiintymisiä oli parhaimpana aikana jopa yli 30 kuukaudessa. Alun perin laulusta piti tehdä single, jonka toiselle puolelle Havakka äänitti valmiiksi ”Suudelmavalssi”-kappaleen, mutta singleä ei tullut, vaan ensimmäinen pitkäsoitto. Tällöin alkoi myös pitkä yhteistyö Ile Vainion kanssa, kun Vainio oli Audiovoxin tuottajana ja kuuli Lapissa nousseesta uudesta hitistä, ”Lokki”-valssista. Levytys nosti uudelleen esiin myös Mauno Kuusiston parikymmentä vuotta aikaisemman tulkinnan. "Lokki"-albumi möi kultaa vuonna 1996.


title: Arja Havakka

text: ”Lokki” on vanha venäläinen kansansävelmä, johon suomenkieliset sanat on tehnyt opetusneuvos Antti Henttonen. Valssin oli levyttänyt moni ennen Havakkaa, mutta vasta hänen tulkinnastaan tuli hitti. Vaikka ”Lokki” onkin Havakan uran tärkein kappale, hänen laulunsa eivät ole vain valsseja ja iskelmiä, vaan joukossa on myös muutamia amerikkalaisia vanhoja rock-kappaleita, kuten ”Johnny B. Goode” ja ”King Creole”. Havakka onkin itse sanonut pitävänsä Elviksen, Johnny Cashin ja niin sanottujen mustien laulajien musiikista.


title: Arja Havakka

text: "Lokki"-albumin suosio toi Havakalle levytyssopimuksen, joten hän levytti seuraavan vuosikymmenen aikana neljä albumia," Lokki", "Sinne ainiaaksi jään", "Muistot ei kuole koskaan" ja "Hän saavu ei". "Muistot ei kuole koskaan" -albumi sisältää myös coverversioita amerikkalaisesta rock-kappaleista. Näistä albumeista jonkinlaisiksi hiteiksi ovat nousseet ”Lokin” lisäksi muun muassa ”Hän saavu ei”, ”Olet syvällä sydämessäin” ja ”Majakka”. Vuonna 2001 Havakka oli Agents-yhtyeen vieraana Laulava Sydän -sarjassa esittäen muun muassa ”Tuulella ei ole ystävää” -kappaleen, josta tuli hänen tulkitsemanaan suosittukin. Vuonna 2006 Havakka sai valtion täyden taiteilijaeläkkeen muun muassa Juice Leskisen ja Pekka Sarmannon kanssa.


title: Arja Havakka

text: Havakka on laulanut 2000-luvun kuluessa muillakin kuin omilla levyillään. Muun muassa Tankavaaran Kultamuseolle tehdyllä levyllä "Kultalevy! − Musiikin hippuja Lapin kultamailta" hän laulaa kappaleen ”Lumilintu”, ja vuonna 2007 levyillä "Joulun tähtitaivas 3" ja "Iskelmä − Joululahja" kappaleen ”Miljoonat kynttilät”, johon Ile Vainio ja Pertti Haverinen ovat tehneet sanat. Saman vuoden lopussa Stora Enson lakkautettavan Kemijärven sellutehtaan työntekijät julkistivat niin sanotun kapinalevyn, jossa Havakka laulaa kappaleen ”Enso tahtoo Eurooppaan”. Levy julkaistiin lakkautettavan sellutehtaan puolesta. Vuonna 2011 Havakka vieraili Åttopoikien "Roosa ja minä" -levyllä, jonka myyntituloilla tuettiin Roosa-nauhan rintasyöpätutkimusta.


title: Arja Havakka

text: 2000-luvun puolivälin jälkeen Havakalla ei ole ollut omaa yhtyettä, mutta hänellä on muutama ”luottobändi”, joiden kanssa hän esiintyy, kuten Tosimiehet ja Cas Cas.


title: Arja Havakka

text: Vuonna 2012 Havakka juhli 45-vuotistaiteilijajuhlaansa Keminmaassa järjestetyllä hyväntekeväisyyskonsertilla, jossa esiintyi Havakan lisäksi monia muita merilappilaisia taiteilijoita. Havakka esiintyy yhä enimmäkseen Pohjois-Suomessa sekä Ruotsin Haaparannassa, mutta käy aktiivisesti esiintymässä Viron Pärnussakin suomalaisturisteille.


title: Arja Havakka

text: Helmikuussa 2013 Havakka julkaisi kemiläisen Greatsound-studion ja Kimmo Klemettisen kanssa yhteistyössä uuden albuminsa "Joki ja tuuli". Albumin nimikkokappaleesta julkaistiin samalla single. Albumilla on myös vanhempi kappale "Lumilintu", joka julkaistiin niin ikään erillisenä singlenä vuotta aikaisemmin. "Joki ja tuuli" -albumi sisältää runsaasti tunnettuja uudelleensovitettuja käännöskappaleita, kuten ”Älä kiiruhda”, ”Kaunis Sunnuntai” ja Mikis Theodorakisin säveltämän kreikkalaiskappaleen ”Tuskan”, joka on tullut suomalaisille aikaisemmin tunnetuksi varsinkin Arja Saijonmaan tulkitsemana. Havakka teki myös pienen kiertueen. Syksyllä 2014 Havakka esiintyi Tampereella järjestetyillä Maailmantango-festivaaleilla.


title: Arja Havakka

text: Maaliskuussa 2016 Havakka ilmoitti julkaisseensa singlen, jossa hän tulkitsee Carolan hittikappaleet ”Yksin”, sekä ”Kaikki tiet vievät Roomaan”. Samana syksynä Havakka julkaisi yhdessä taiteilija Kulkuriveli Jamin kanssa duettosinglen "Vuonna -66" (säv. & san. Simo Tekojärvi), joka kertoo suomalaisten massamuutosta Ruotsiin 1960-luvulla.


title: Arja Havakka

text: Arja Havakalla ei ole puolisoa eikä lapsia. Hän on asunut Keminmaalla vuodesta 2007 ja sitä ennen Havakka asui taiteilijanuransa aikana 40 vuotta Rovaniemellä, Saarenkylässä. Havakka harrastaa sienestystä ja marjastusta. Hän on oppinut karjalan kielen sieltä tulleelta äidiltään.


title: Arja Havakka

text: Kotikunnassaan Keminmaalla Havakka tekee Eläkeliitossa vapaaehtoistyötä vanhusten auttamiseksi. "Suur-Tampere"-lehden haastattelussa Havakka sanookin, että ennen kuin suunnitellaan Guggenheimia Helsinkiin, pitäisi sivistysvaltiossa saada vanhusten asiat kuntoon. Havakka kuuluu Eläkeliiton Ämmikööri-kuoroon, joka käy laulamassa, räppäämässä ja laulattamassa vanhustentaloilla, vuodeosastoilla ja erilaisissa seniorijuhlissa.


title: Alligaattori (elokuva)

text: Alligaattori on vuonna 1980 tehty kauhuelokuva. Elokuva pohjautuu löyhästi amerikkalaiseen kaupunkitarinaan, jonka mukaan Yhdysvaltojen viemäriverkoissa olisi albiino alligaattori. Elokuvan on ohjannut Lewis Teague.


title: Alligaattori (elokuva)

text: Kendallin perheen ollessa lomamatkalla Floridassa perheen tyttö Marisa anelee vanhemmiltaan pientä alligaattorin poikasta, jonka lopulta saakin. Mutta pian isä kyllästyy poikaseen ja huuhtoo sen WC:stä. Kaksitoista vuotta myöhemmin viemäreistä löytyy raadeltuja ihmisruumita ja kaupungissa liikkuu huhu, jonka mukaan liikkeellä olisi sarjamurhaaja. Rikosetsivä Madison kuitenkin asiaa tutkiessaan tulee toisiin ajatuksiin ja uskoo, että viemäreissä asustelee alligaattori. Ainoa joka uskoo Madisonia on nuori tunnettu matelijatutkija Marisa. Pieni alligaattorin poikanen on saanut kaikki nämä vuodet ravintoa koiranraadoista, joihin kokeiltiin kasvuhormoneja. Vuosien saatossa tuo otus on kasvanut yli 11-metriseksi ja painaa 600 kg. Lopulta alligaattori kyllästyy koiriin ja päättää nousta viemäristä hankkimaan ravintonsa ihmisistä.


title: Kaupunkilehti Tori

text: Kaupunkilehti Tori oli helmikuusta 2006 heinäkuuhun 2012 ilmestynyt Tampereen seudun kaupunkilehti. Lehden julkaisija oli Kustannus Oy Otsikko, joka on Kustannus Oy Aamulehden tytäryhtiö.


title: Kaupunkilehti Tori

text: Tori jaettiin lähes jokaiseen talouteen Tampereella, Kangasalla, Lempäälässä, Nokialla, Pirkkalassa sekä Ylöjärvellä. Lehteä jakoi Tampereen Ykkösjakelu keskiviikkoisin Tamperelaisen välissä. Kaupunkilehti Torin toimitus sijaitsi erillään Aamulehdestä, Kauppahallin virastotalon toisessa kerroksessa Hämeenkadulla.


title: Kaupunkilehti Tori

text: Lehdessä oli normaalisti noin 20 sivua ja se sisälsi paljon paikallisia mainoksia. Ensimmäisellä sivulla oli lähes poikkeuksetta yleisönosastokirjoituksia ja kolumni. Vakiona lehden numeroissa oli ylikonstaapeli Esa Vuorisen "Lain koura" -artikkeli, gallup, menovinkkejä, paikallista asiaa, "Kuminaama" sekä tehtäviä ja sarjakuvia. Bonuksena lehden alussa oli myös Forecan säätiedote neljälle seuraavalle päivälle.


title: Dr. Jekyll and Mr. DJ

text: Dr. Jekyll and Mr. DJ on vuonna 2004 julkaistu Gabry Ponten toinen albumi.


title: Tinneri

text: Tinneri () on liuotin, jota käytetään öljypohjaisten maalien ohenteena ja puhdistusaineena. Tinneriä käsiteltäessä on syytä käyttää suojakäsineitä, koska se kuivattaa ihoa ja imeytyy elimistöön suoraan ihon läpi. Tinnerin vähittäismyynnissä noudatetaan lain mukaisia myyntirajoituksia.


title: Tinneri

text: Tinneriä käytetään joskus imppaamiseen. Tämä voi kuitenkin olla jopa hengenvaarallista, sillä se saattaa johtaa hengityskeskuksen lamautumiseen tai aiheuttaa sydämen rytmihäiriön.


title: Tinneri

text: Eri valmistajilla on omat sekoituksensa tinnerin aineosista. Yleensä ne sisältävät joitakin seuraavista:


title: Love Songs in the Digital Age According to Gabry Ponte

text: Love Songs in the Digital Age on vuonna 2007 julkaistu Gabry Ponten kolmas albumi.


title: Ranskalainen keittiö

text: Ranskalainen keittiö () tunnetaan monipuolisesta ja laadukkaasta valikoimastaan, ja syöminen ja juominen ovatkin Ranskassa ainutlaatuisen tärkeä osa kansallista kulttuuria. Ranskalaisen ruoan valmistustaito on myös vaikuttanut merkittävästi lähes kaikkiin länsimaiden ruokakulttuureihin, ja sen perusteita käytetään lähes kaikissa länsimaiden keittotaidon koulukunnissa. Myös gastronomian sanasto on suureksi osaksi ranskankielistä. Ranskalainen keittiö hyväksyttiin vuonna 2010 Unescon aineettoman kulttuuriperinnön luetteloon ensimmäisenä yksittäisen maan gastronomiana.


title: Ranskalainen keittiö

text: Ranskalainen keittiö tunnetaan etenkin vahvanmakuisista juustoistaan, viineistään ja patongeista, joita kaikkia Ranskassa nautitaankin joka aterialla. Ranskalainen ateria koostuu useimmiten neljästä ruokalajista: alkupalasta, pääruoasta, juustosta ja jälkiruoasta.


title: Ranskalainen keittiö

text: Ranskalaiset aloittavat ateriansa patongilla ("baguette"), joka toimii myös lisäkkeenä koko aterian ajan. Patongit valmistetaan vaaleista vehnäjauhoista, hapatteesta ja oluthiivasta, ja niissä on rapea, kullankeltainen kuori, johon on yleensä leikattu viiltoja kauniimman ulkonäön saavuttamiseksi. Patonki on yleensä noin 70 senttimetrin pituinen ja painaa 200–250 grammaa; muunkokoisilla ja -muotoisilla leivillä on ranskan kielessä yleensä eri nimitykset. Toinen tunnettu ranskalainen leivonnainen on voisarvi ("croissant"), jota syödään aamiaiseksi. Ranskaan croissant tuli Unkarista vuonna 1774 Marie-Antoinetten mukana.


title: Ranskalainen keittiö

text: Ennen pääruokaa ranskalaiset syövät ateriallaan keittoa ("soupe"). Ennen vanhaan kasviskeitto oli maalaisväestön ainoa lämmin ateria, mutta nykyisin keitot ovat runsaampia ja lihaisampia.


title: Ranskalainen keittiö

text: Sianliha on Ranskassa suosittua etenkin kotiruokana, ja siitä valmistetaan porsaankyljyksiä ("côtes de porc"), makkaroita ("saucisses") tai sianpaistia ("rôti de porc"). Ranskalaisessa keittiössä tunnetaan lukemattomia erilaisia sianlihamakkaroita ja kinkkuja ("jambon"), ja joka alueella on omat erikoisuutensa. Myös lampaanliha on Ranskassa hyvin suosittua. Nautaroduista suosituimpia ovat paikalliset "charolais"- ja "limousine"-rodut.


title: Ranskalainen keittiö

text:
Ranskalainen "Bressen kana" on tunnettu herkku, ja sillä on suojattu alkuperämerkintä "AOC". Kanan lisäksi Ranskassa syödään paljon myös kukkoa (suosittu ruokalaji on "coq au vin", 'viinikukko'), kyyhkystä, ankkaa, helmikanaa ja viiriäistä.
Etanoista tuli Ranskassa arvostettua ja suosittua herkkua 1800-luvulla maan keittotaidon isäksi mainitun Marie-Antoine Carêmen ansiosta. Nykyisin käytetyin etanalaji on viinimäkikotilo. Ranskalaiset syövät etanoita yleensä voin ja mausteiden kera.


title: Ranskalainen keittiö

text: Liharuokien lisäkkeenä Ranskassa nautitaan usein hapankaalia. Etenkin Provencessa liharuoat maustetaan usein timjamilla, mutta myös muita mausteita käytetään monipuolisesti. Dijonin sinappi on erityisen arvostettua.


title: Ranskalainen keittiö

text: Hummeri on suosittua ruokaa etenkin Bretagnessa. Ostereita viljellään Bretagnen lisäksi myös Marennesissa sekä Oléronin saarella.


title: Ranskalainen keittiö

text: Ranskalaiset syövät runsaasti kalaa, joita saadaan Atlantilta ja Välimereltä. Kaloista suosituimpia ovat muun muassa sardelli (säilöttynä nimellä anjovis), ankerias, hauki, turska, meriankerias, hammasahven, kolja, kurnusimppu, lyyraturska, merikrotti, meriahven, makrilli, valkoturska, punakampela, rausku, skorpionikala, keilajuovamullo, pietarinkala, kuha, sardiini, lohi, kielikampela, tonnikala, taimen, piikkikampela ja louhikala. Tunnettu ranskalainen meriruokalaji on kalakeitto "bouillabaisse". Siihen käytetään Välimeren kaloja ja äyriäisiä, tomaattia ja muita vihanneksia sekä mausteita, ja se kaadetaan kulhoon leipäpalan päälle.


title: Ranskalainen keittiö

text: Kasviksista kaalia, papuja, sipulia, porkkanaa ja purjoa käytetään Ranskassa etenkin pataruokiin, ja Välimeren rannikolla suosittuja ovat tomaatit ja paprikat. Perunasta tehdään useita erilaisia ruokia. Tunnettu provencelainen ruokalaji on kasvispata "ratatouille".


title: Ranskalainen keittiö

text: Ranskalaisilla on tapana nauttia juustoa joka aterialla pääruoan ja jälkiruoan välissä. Ranskalaisia juustoja on lukemattoman suuri valikoima. Ranskassa juustot luokitellaan tuorejuustoihin, sulatejuustoihin, pehmeisiin juustoihin, sinihomejuustoihin, vuohenmaitojuustoihin ja koviin juustoihin. Ranskan tunnetuimpia juustoja ovat muun muassa camembert, vacherin ja roquefort.


title: Ranskalainen keittiö

text: Eräille ranskalaisjuustoille on annettu niin sanottu AOC-merkintä (l'appellation d'origine contrôlée) eli alkuperätakuu, tunnetaan myös lyhenteellä AOP (Appellation d'Origine Protégée). Näiden juustojen tuotantoa on rajoitettu tarkasti määritellyillä säännöillä, jotka koskevat paitsi juuston valmistusta, myös maitokarjan kasvatusta. AOC-juustoja saa valmistaa vain rajatulla maantieteellisellä alueella. Useat juustoista on nimetty niiden valmistusalueen mukaan eivätkä muut tuottajat saa käyttää edes nimen osaa, vaikka se olisi valmistuskaupungin nimi. Tämän tarkoituksena on valvoa laatua ja säilyttää vanhoka valmistusperinteitä. Vanhimmat juustot ovat peräisin 900- luvuilta. Tänä päivänä AOC-juustoja on kokonaistuotannosta 17 %.


title: Ranskalainen keittiö

text: Ranskassa on 45 juustoa, jotka ovat saaneet suojatun alkuperänimityksen (AOP/AOC): Ranskassa on useita viininviljelyalueita, ja maan viinit ovat laadukkaita. Suurin viljelyalue on Bordeaux’n ympäristössä, missä viljellään muun muassa laadukasta "Cabernet Sauvignon" -rypälelajiketta. Myös Bourgogne on tunnettua viinialuetta, ja siellä viljellään esimerkiksi valkoista "Chardonnay"-rypälettä. Ranskan tärkeimpiin viininviljelyalueisiin kuuluvat:


title: Ranskalainen keittiö

text: Ranskan viinijuomista tunnetaan myös Champagnen alueen kuohuviini samppanja, Cognacin konjakki sekä Gascognen armanjakki.


title: Ranskalainen keittiö

text: Ranskan suosituin aperitiivi on anispohjainen pastis, jossa on 45 prosenttia alkoholia. Se korvasi maassa 1800-luvulla suositun absintin, joka kiellettiin vuonna 1915 terveydelle vaarallisena. Myös mustaherukkalikööricocktail kir on Ranskassa suosittua. Kirkkaita hedelmäviinoja tuotetaan etenkin Alsacessa ja Lorrainessa, ja siideriä Normandiassa.


title: Ranskalainen keittiö

text: Tryffeli on ranskalaisessa keittiössä arvostettu sieniherkku, joista arvostetuimpia, mustia tryffeleitä, saadaan Périgordin tammimetsistä. Tryffeleitä käytetään Ranskassa monissa ruokalajeissa, kuten hanhenmaksan ja paahdetun ankan kanssa.


title: Ranskalainen keittiö

text: Pateet ovat Ranskassa suosittuja alkupaloja. Tunnettuja ovat etenkin hanhen- ja ankanmaksapateet ("foie gras"), jotka ilmestyvät Ranskassa kauppoihin joulun alla.


title: Ranskalainen keittiö

text: Ranskan tunnetuin ohukaisruoka on "crêpes suzette", joka tarjotaan kaksittain ja kahteen kertaan taitettuna, yleensä jälkiruoaksi.


title: Ranskalainen keittiö

text: Nougat on kotoisin Ranskasta.


title: Ranskalainen keittiö

text: Ranska oli 1990-luvun lopussa maailman neljänneksi suurin omenantuottajamaa. Markkinoita hallitsee "Golden Delicious" -lajike.


title: Ranskalainen keittiö

text: Ranskan eri paikkakunnilla on oma perinteinen tapansa valmistaa ruokaa. Luoteen tyypillisessä keittiössä käytetään voita, omenoita ja kermaa, jota yleisesti käytetään runsaasti Normandiassa. Luoteessa suositaan karitsanlihaa ja siideriä, joka on siellä hyvin tyypillistä. Eteläosissa käytetään monin tavoin hanhea, sen lihaa, rasvaa ja maksaa, sekä etanoita, tatteja ja armagnacia. Kaakossa ruoka on saanut italialaisia vaikutteita ja raaka-aineita, kuten oliiviöljy, mausteyrtit ja tomaatit. Marseillessa käytetään paljon mereneläviä. Seudun kuuluisin ruoka on "bouillabaisse marseillaise", monisävyinen kala-äyriäiskeitto. Pohjoisosissa ruoka on saanut jo kauan vaikutteita flaamilaisesta keittiöstä. Siellä käytetään paljon perunaa, sianlihaa, makkaraa ja endiivejä sekä olutta. Idän keittiössä on eteläsaksalaisia vaikutteita. Tyypillisiä aineksia ovat sianliha, sianihra, makkara, hapankaali ja olut.


title: Ranskalainen keittiö

text: Näiden viiden alueperinteen lisäksi on muita paikallisia ruokaperinteitä. Esimerkiksi tyypillisessä Loiren seudun ruoassa on kalaa ja valkoviiniä, Baskimaassa taas tomaattia ja tulipaprikaa. Lähellä Kataloniaa voidaan erottaa Roussillonin keittiö ja Keski-Ranskassa Brennen keittiö, johon kuuluu riistaruokia, pääsiäispatee, perunaruokia, viinejä ja makean veden kalaa. Alppien keittiössä sen sijaan on sulatettua juustoa, perunaa ja erilaisia leikkeleitä.


title: Ranskalainen keittiö

text: Paikalliset keittiöperinteet ovat jo olleet häviämässä, mutta ne näkyvät kuitenkin edelleen niin selvästi, että Ranskan ympäri matkustava huomaa erittäin merkittäviä eroja ruoan valmistuksessa ja tarjolle panossa. Ranskalaiset kuluttajat ovat 2000-luvun alussa kiinnostuneet paikallisista tuotteista, ja se on merkinnyt paikallisten keittiöperinteiden voimakasta nousemista. Samaan aikaan on saanut kannatusta Slow Food -liike.


title: Ranskalainen keittiö

text: Ranskalaista keittiötä katsellaan synnyinseutunsa ulkopuolella yleensä kallishintaisten ja loisteliaiden ravintola-aterioiden kautta. Ne ovat hyvin hienostuneita, ja suurimmassa osassa on vaikutteita Lyonin tai Ranskan pohjoisosien keittiöstä. Nykyisin ranskalaiset eivät enää syö tai valmista näitä ruokia, mutta vanhemmat ihmiset nauttivat vielä usein oman syntymäseudun tai sen lähialueiden ruokia. Nuoremmat taas kokeilevat muiden seutujen ruokia tai ulkomaisia erikoisuuksia. Niistä kiinalainen ja vietnamilainen keittiö ovat olleet suosituimpia. Myös jotkut pohjoisafrikkalaiset ruoat, kuten kuskus, ovat saaneet suosiota.


title: Ranskalainen keittiö

text: Monet maailman tunnetuimmista kokeista, kuten François Pierre de La Varenne, Marie-Antoine Carême, Auguste Escoffier ja Paul Bocuse ovat ranskalaisen keittotaidon mestareita.


title: Nuukin lentoasema

text: Nuukin lentoasema (IATA GOH, ICAO BGGH) on Nuukin, Grönlannin pääkaupungin, lentoasema. Se sijaitsee noin neljä kilometriä kaupungin keskustasta koilliseen. Kentällä on yksi kiitotie, joka on vain 950 metriä pitkä. Sen takia pääosan Grönlannin kansainvälisestä liikenteestä hoidetaan Kangerlussuaqin lentoasemalta ja Narsarsuaqin lentoasemalta. Kesällä 2008 Air Iceland aloitti kuitenkin lennot Reykjavíkiin. Lentoasema on Air Greenlandin päämaja. Sieltä liikennöi de Havilland Canada Dash 7 -lentokoneita. Lentoasema on suljettu sunnuntaisin.


title: Pyhäiibis

text: Pyhäiibis ("Threskiornis aethiopicus") on iibislintujen lämpimillä alueilla elävä laji, jota pidettiin muinaisessa Egyptissä Thot-jumalan symbolina.


title: Pyhäiibis

text: Pyhäiibiksen pituus on 65–75 cm ja sen siipien kärkiväli on noin 115 cm. Höyhenpeite on muualta valkoinen, mutta siipisulkien kärjissä on mustaa. Kalju pää ja voimakkaat jalat ovat myös mustat.


title: Pyhäiibis

text: Pyhäiibiksiä elää Afrikassa Saharan eteläpuolella ja Irakin kaakkoisosassa. Lajia on istutettu Ranskaan, Italiaan, Espanjaan ja Australiaan. Egyptistä se on hävinnyt.


title: Pyhäiibis

text: Pyhäiibikset pesivät ryhminä puissa, usein muiden suurten kahlaajien kuten haikaroiden kanssa. Risuista koottu pesä tehdään usein baobabin eli apinanleipäpuun latvaan.


title: Jäitä hattuun!

text: Jäitä hattuun! on MTV3-kanavalla vuosina 1994–1995 esitetty 32-osainen sketsisarja, jonka käsikirjoittajana toimi Pertti Reponen ja ohjaajina Hannu Seikkula, Vesa Nuotio, Anitta Pankkonen ja Ilkka Linnasalmi. DVD-julkaisun kansissa on ohjaajaksi mainittu ainoastaan Hannu Seikkula.


title: Jäitä hattuun!

text: Ohjelman mainostekstejä olivat ”Viikonlopun kuumaperuna”, ”Terveen kansan terveitä ongelmia” ja ”Jäitä hattuun, mutta nuukasti niitäkin”. Sarjan ensimmäinen jakso esitettiin 10. syyskuuta 1994 ja viimeinen 6. toukokuuta 1995. Sarjaa esitettiin kerran viikossa, lauantaisin kello 20.00–20.30.


title: Jäitä hattuun!

text: Scanbox ja MTV3 julkaisivat sarjan DVD:nä 13. helmikuuta 2013.


title: The Mutants

text: The Mutants on suomalainen instrumentaalista rockia soittava yhtye. He yhdistelevät musiikissaan paljon erilaisia musiikkityylejä. Itse he kutsuvat musiikkiaan nimellä Afro-Garage-Mambo. The Mutants palkittiin Vuoden Tulokkaana Femmagaalassa vuonna 2004. The Mutants on keikkaillut Suomen lisäksi Saksassa, Sveitsissä, Ruotsissa, Tanskassa (Roskilde 2003), Virossa, Venäjällä, Belgiassa, Hollannissa, Italiassa, Itävallassa, Brasiliassa ja Argentiinassa.


title: Susan Eisenberg

text: Susan Eisenberg on yhdysvaltalainen ääninäyttelijä, joka tunnetaan parhaiten Ihmenaisena "Justice Leaguessa".


title: Susan Eisenberg

text: Eisenberg opiskeli teatterin parissa Washington DC:ssä ja ääninäyttelemistä Academy of Dramatic Artsissa, New Yorkissa, sekä Los Angelesissa.


title: Susan Eisenberg

text: Eisenberg teki aluksi pienimuotoisia rooleja 1990-luvun alussa televisiosarjassa sekä elokuvassa "" ja "Class of '96". Ääninäyttelyn animaatioissa ja videopeleissä hän aloitti 1990-luvun lopulla ja teki vuonna 2001 uransa merkittävimmän ääniroolin Ihmenaisena "Justice League" -animaatiosarjassa, jonka roolissa Eisenberg oli viisi vuotta. Suurimmaksi osaksi uraansa hän on antanut äänensä eri videopeleille ja televisioiden mainoksille. Eisenberg uusi roolinsa Ihmenaisena vuoden 2010 animaatioelokuvassa .


title: Kolmannen korvapuusti

text: Kolmannen korvapuusti oli sketsisarja, jota esitettiin MTV3:lla vuosina 1993–1994.


title: Kolmannen korvapuusti

text: Sarjan käsikirjoitti Pertti Reponen. Ohjauksesta vastasi Hannu Seikkula.


title: Kolmannen korvapuusti

text: Ohjelmaa mainostettiin lauseella ""Viikon tuorein viihdepulla"". Sarjan ensimmäinen jakso esitettiin 2. tammikuuta 1993 ja viimeinen 7. toukokuuta 1994. Sarjaa esitettiin kerran viikossa lauantai-iltaisin.


title: Kolmannen korvapuusti

text: Toinen ohjelman mainosteksti oli muodossa ""Kahden kauppa. Kolmannen korvapuusti. Neljännen nenävärkki. Vitosesta viinapotti. Viinapotista kaatokänni. Kaatokännistä krapula. Krapulasta... sitäpä kannattaa varoa"".


title: Tuulikannel

text: Tuulikannel on vanha kielisoitin, jonka suunnikkaanmuotoisen kaikupohjan päälle on viritetty kieliä. Sitä kutsutaan joskus myös aioloksenharpuksi, koska Aiolos on kreikkalaisessa mytologiassa tuulten haltija. Se ripustettiin paikkaan, jossa ilmavirta sai kielet soimaan. Sitä on keskiajalla sanottu noituuden välikappaleeksi.


title: Tuulikannel

text: Tuulikanteleen kielet alkavat värähdellä Kármánin pyörreratana tunnetun ilmiön takia. Tuulen liike kielten yli aiheuttaa peräkkäisiä pyörteitä tuulen alle ja nämä saavat kielet värähtelemään.


title: Cuauhtémoc

text: Cuauhtémoc (myös "Cuauhtemotzin", "Quauhtemoc"; 1502–1525; nahuatlin kielestä: Cuāuhtemōc, ”laskeutuva kotka”) oli Montezuma II:n vävy ja sisarenpoika sekä asteekkivaltakunnan viimeinen hallitsija 1520–1521. Cuauhtémoc nousi asteekkien johtajaksi hieman yli 20-vuotiaana Montezuman lyhytaikaisen seuraajan, Cuitláhuacin, kuoltua espanjalaisten tuomaan isorokkoon. Jo valtaan noustessaan Cuauhtémocilla oli kansan tuki takanaan, sillä he tunsivat miehen suurena soturina ja pätevänä johtajana. Tämä oli eräs seikoista, jotka erottivat hänet monista edeltäjistään.


title: Cuauhtémoc

text: Cuauhtémocin valtakausi kesti vain muutaman kuukauden. Vaikka hän onnistui ajamaan espanjalaiset valloittajat ulos Tenochtitlánista (niin sanottu La Noche Triste), nääntyneet ja tautien riivaamat atsteekit eivät pystyneet pysäyttämään espanjalaisten ja alueen kostonhimoisten intiaaniheimojen muodostamaa hyökkäystä ja kolmen kuukauden piirityksen jälkeen Tenochtitlánin ja samalla koko asteekkivaltion oli annettava periksi vuonna 1521.


title: Cuauhtémoc

text: Espanjalaisten johtaja Hernán Cortés antoi kuninkaallisen rahastonhoitajansa Aldreten kiduttaa Cuauhtémocia tulella monen päivän ajan toivoen tämän paljastavan asteekkien uskotut salaiset kultavarastot. Kidutus ei kuitenkaan tuottanut minkäänlaista tulosta ja Cuauhtémoc kiisti itsepintaisesti kultavarastojen olemassaolon. Tajuttuaan miehen järkkymättömyyden Cortés otti hänet muun asteekkiaatelin ohella omiin joukkoihinsa peläten espanjalaisten lähdön jälkeistä atsteekkien kansannousua. Myöhemmin Cortés teloitutti Cuauhtémocin muinaisen mayakaupungin temppeliaukiolla nykypäivän Hondurasissa vuonna 1525.


title: Cuauhtémoc

text: Nykypäivän Meksikossa Cuauhtémoc on loppuaikojen asteekkikeisareista arvostetuin pitkälti hänen periksiantamattomuutensa ja järkkymättömän rehellisyytensä takia. Huomattavaa on myös se, että siinä missä Cuauhtémocille on pystytetty Meksikoon lukuisia patsaita, ei valloittaja Hernán Cortésille ole pystytetty ainuttakaan.


title: Eugène Lanti

text: Eugene Lanti (oik. Eugene Adam, 19. heinäkuuta 1879 Normandia, Ranska – 17. tammikuuta 1947 Meksiko) oli sosialisti ja Sennacieca Asocio Tutmonda -lehden perustaja. Lanti oli myös stalinismin kriitikko. Hänet tunnetaan anationalismin kannattajana ja pioneerina.


title: Eugène Lanti

text: Lanti oli maalaisperheestä ja oli itseoppinut. Hän oppi esperantoa palvellessaan ensimmäisessä maailmansodassa Länsirintamalla ambulanssikuskina. Jäätyään eläkkeelle 1937 hän vieraili muiden esperantistien luona Espanjassa, Portugalissa, Pohjois-Afrikassa, Japanissa, Australiassa, Uudessa Seelannissa ja Etelä-Amerikassa. Sairastuttuaan parantumattomaan sairauteen hän hirttäytyi asunnossaan 17. tammikuuta 1947.


title: Eugène Lanti

text: Lanti oli alun perin kiintynyt anarkismiin, mutta hylkäsi ideologian vuonna 1920, ja hänestä tuli Ranskan kommunistisen puolueen perustajajäsen. Hän oli Sennacio Asocio Tutmondan alullepanija, tosiasiallinen johtaja ja keskuskomitean puheenjohtaja vuodesta 1921, mutta hän luopui virasta vuonna 1933 kritiikin ja henkilökohtaisten hyökkäyksien vuoksi.


title: Arthur Hailey

text: Arthur Hailey (1920–2004) oli englantilais-kanadalainen kirjailija. Haileyn teoksista tunnettu on erityisesti "Hotelli", jonka pohjalta on tehty myös elokuva "Hotelli" ja televisiosarja "Hotelli". Hänen muistakin romaaneistaan ja näytelmistään on tehty elokuvia ja televisioelokuvia.


title: Arthur Hailey

text: Hailey syntyi Englannin Lutonissa. Hän palveli toisen maailmansodan aikana Ilmavoimissa vuosina 1939–1947. Vuonna 1947 hän muutti Kanadaan, missä teki sekalaisia töitä ja kirjoitti osa-aikaisena. Vuonna 1956 hän jättäytyi kokoaikaiseksi kirjoittajaksi televisiosarjansa menestyksen innoittamana. Vuonna 1965 hän muutti Kaliforniaan, ja 1969 Bahamasaarille välttääkseen Yhdysvaltojen ja Kanadan huimat verot.


title: Arthur Hailey

text: Haileyn kirjoittamiselle oli tyypillistä perusteellinen paneutuminen aiheeseen. Hänen kerrotaan lukeneen kymmeniä hotellinjohdon oppikirjoja ennen menestysteoksensa "Hotellin" (1965) kirjoittamista. Monet teokset noudattelevat samantyyppistä rakennetta: tavallinen ihminen joutuu epätavalliseen kriisiin ja kerronta hyppelee useiden rinnakkaisten juonten välillä.


title: Arthur Hailey

text: Romaani "In High Places" joutui sensuurin kohteeksi, kun se ilmestyi Englannissa. Siitä poistettiin kohta jossa kerrottiin, kuinka kuningatar tarjosi teekutsuilla Kanadan pääministerille jaarlin arvoa, jotta Kanada pysyisi Kansainyhteisössä.


title: Jäähylly

text: Jäähylly (myös jäätikköhylly, lauttajäätikkö, shelfijäätikkö) on meressä kelluva suuri ja paksu lauttamainen jäämassa, joka on kiinni rannikossa tai maan päällä lepäävässä jäätikössä. Jäähylly muodostuu tavallisesti jäätikön virtauksen seurauksena, kun etenevä jäätikkö ylittää rantaviivan. Etelämantereen mannerjäätikön virtaus muodostaa laajoja jäähyllyjä, jotka reunustavat suurta osaa mantereen rantaviivasta. Kanadan pohjoisrannikolla esiintyy lisäksi pienempiä, vastaavanlaisia muodostumia. Ne syntyvät monivuotisesta rannikkoon kiinnittyneestä merijäästä, jota jään päälle satava lumi ja hyllyn pohjaan jäätyvä vesi kasvattavat.


title: Jäähylly

text: Veteen työntyviä jäätikön jatkeita kutsutaan joskus myös jääkielekkeiksi ("ice tongue"). Niillä viitataan yleensä kapeampiin, esimerkiksi vuonojen rajoittamiin kelluviin jäämassoihin, mutta muodostumisperiaate on sama kuin jäähyllyillä. Erityisesti Grönlannin nopeasti liikkuvat laskujäätiköt muodostavat jääkielekkeitä. Laajoja jäähyllyjä ei pääse Grönlannissa muodostumaan, koska rannikko on kovin vuoristoinen.


title: Jäähylly

text: Kelluvan jäähyllyn ja maalla lepäävän jäätikön välistä rajaa kutsutaan pohjautumisvyöhykkeeksi tai pohjautumislinjaksi. Etelämantereen jäähyllyjen paksuus vaihtelee noin sadasta metristä kilometriin, Kanadan jäähyllyt ovat ohuempia. Suurin osa jäähyllystä on veden pinnan alapuolella. Maailman suurimmat jäähyllyt ovat Rossin jäähylly ja Filchnerin–Ronnen jäähylly Etelämantereella. Rossin jäähylly on pinta-alaltaan suunnilleen Espanjan kokoinen ja satoja metrejä paksu. Sen pinnan yläpuolella näkyvä törmä on tyypillisesti muutaman kymmenen metrin korkuinen. Jäähyllyn virtausnopeus on tavallisesti muutama sata metriä vuodessa.


title: Jäähylly

text: Jäähyllyn liikettä hidastaa rannan tai merenpohjan ja jään välinen kitka. Monet jäähyllyt ovat lahtien rajoittamia, ja myös saaret jarruttavat liikettä. Jäähylly voi myös pohjautua matalikoilla, jolloin sen liike hidastuu ja jää paksuuntuu. Tällöin muuten tasaiseen jääpintaan voi syntyä selvästi erottuva, jopa yli sata metriä korkea kohouma ("ice rise"), jonka ohi jäähylly virtaa. Muuten jäähyllyn pinta on yleensä hyvin tasainen, railoja ja halkeamia on lähinnä tällaisten jääkohoumien laidoilla.


title: Jäähylly

text: Jäähyllyjä ruokkii jäätikön virtaus mantereelta. Massaa kertyy myös jäähyllyn päälle satavasta lumesta ja joskus hyllyn pohjaan jäätyvästä vedestä. Jäätä puolestaan poistuu sulamisen ja jäävuorten lohkeamisen kautta. Lohkeamisprosessia kutsutaan myös jäävuorten poikimiseksi. Tavallisesti jäähylly ohenee avomerelle päin, koska jäähylly leviää oman painonsa alla ja hyllyn pohjassa tapahtuu sulamista. Jäähyllyjen pohjalla tapahtuvaa sulamista on vaikea arvioida, mutta sen selvittäminen olisi tärkeää erityisesti Etelämantereen mannerjäätikön massataseen määrittämiseksi. Suuri osa Antarktiksen ablaatiosta eli massan poistumisesta tapahtuu juuri jäähyllyjen alta sulamalla. Pintasulanta on yleensä suurilla jäähyllyillä merkityksetöntä, kuten koko Etelämantereella muutenkin.


title: Jäähylly

text: Jäähyllyt ovat usein lahtien rajoittamia, eivätkä ne yleensä ulotu juurikaan lahden tai vuonon ulkopuolelle, koska ilman rantojen suojaa aallokko ja merivirrat hajottavat ne nopeasti. Erityisesti Etelämantereen jäähyllyistä irtoaa silloin tällöin hyvin suuria, pöytämäisiä jäävuoria. Jäähyllyn reunaa murentavat aallokon ja merivirtojen lisäksi vuorovedet ja tiiviiksi pakkautuneen merijään aiheuttama paine. Jäävuori murtuu irti yleensä hyllyssä olevan halkeaman kohdalta. Pinnan sulaminen edistää jäävuorten poikimista, koska sulavesi tunkeutuu jäähyllyn halkeamiin ja suurentaa niitä. Siksi poikiminen onkin usein kausiluontoista: esimerkiksi Grönlannin laskujäätiköt etenevät talvisin ja poikivat jäävuoria kesällä. Jäähyllyn poikimien jäävuorten määrä riippuu hyllyn etenemisnopeudesta.


title: Jäähylly

text: Pohjoisen pallonpuoliskon jäätiköistä irtoavat jäävuoret ovat yleensä pienempiä ja kulmikkaampia kuin Etelämantereen suuret pöytämäiset jäävuoret. Poikkeuksena ovat jääsaariksi ("ice island") kutsutut ohuet pöytämäiset jäävuoret, joita irtoaa Kanadan jäähyllyistä. Etelämantereen pöytämäinen jäävuori on halkaisijaltaan yleensä useita kilometrejä, joskus paljon suurempikin, ja paksuudeltaan 200–300 metriä. Jääsaaret sen sijaan ovat ohuempia, enintään 60 metriä paksuja. Niiden halkaisija voi olla jopa 30 kilometriä.


title: Jäähylly

text: Weddellinmeri ja Rossinmeri ovat tärkeitä syvän veden muodostumisalueita. Edellisen pohjukkaa peittää Filchnerin–Ronnen jäähylly ja jälkimmäistä Rossin jäähylly, jotka ovat jäähyllyistä suurimmat ja joita on myös tutkittu eniten. Näillä alueilla muodostuu antarktista syvävettä ("Antarctic Bottom Water, AABW"), joka on maailman tihein vesimassa. Antarktista syvävettä löytyy lähes kaikkialta maailman meristä pohjanläheisestä kerroksesta, ja se on tärkeä osa termohaliinista kiertoliikettä. Valtameren ja jäähyllyjen välinen vuorovaikutus on osa antarktisen syvänveden muodostumisprosessia, ja AABW:n synnyn selvittäminen onkin eräs keskeinen motiivi jäähyllyjen ja niiden alla tapahtuvan kiertoliikkeen tutkimukselle.


title: Jäähylly

text: Antarktiksella tiheää vettä muodostuu ns. polinjojen () kohdalla lähellä jäähyllyjen reunaa. Polinjat ovat avovesialueita, jotka tuuli pitää avoimina ja joilla tapahtuu intensiivistä jäänmuodostusta. Jää hylkii suolaa, jolloin pintavesi muuttuu raskaammaksi ja vajoaa jäähyllyn alle. Näin muodostunut tiheä vesi muuttuu edelleen, kun se virtaa jäähyllyn alle ja siihen sekoittuu jäähyllystä sulanutta makeaa vettä. Syntynyttä vesimassaa kutsutaan nimellä "Ice Shelf Water" (ISW); sen lämpötila on alhaisempi kuin jäätymispiste meren pinnalla. Osa tästä vesimassasta osallistuu edelleen antarktisen syvänveden muodostukseen.


title: Jäähylly

text: Jäähyllyjen alla vallitsevia hydrografisia olosuhteita on mitattu vain muutaman kerran kairareikien kautta. Filchnerin–Ronnen jäähyllyn sekä Rossin jäähyllyn alla vesipatsaassa on havaittu kaksikerroksinen rakenne: lähellä jäähyllyn pohjaa on kylmää ja vähäsuolaista vettä, jonka lämpötila on lähellä jäätymispistettä. Pohjan lähellä vesi on suolaisempaa.


title: Jäähylly

text: Eräs jäähyllyn alla tapahtuvaa virtausta kuvaava malli on niin kutsuttu jääpumppu ("ice pump"), jolla voidaan selittää jäähyllyjen pohjissa havaitut paksut merijääkerrokset. Jäähyllyn alle virtaavan veden lämpötila on lähellä veden jäätymispistettä pinnalla (noin –1,9 °C; jäätymispiste on alle nollan koska vesi on suolaista). Syvemmällä suuremmassa paineessa jäätymispiste on vielä alhaisempi, joten näinkin kylmä vesi kykenee sulattamaan jäähyllyn pohjaa lähellä pohjautumislinjaa. Koska veteen nyt sekoittuu jäähyllystä sulanutta makeaa vettä, se muuttuu kevyemmäksi ja alkaa nousta jäähyllyn kaltevaa pohjaa pitkin kohti hyllyn reunaa. Ylemmäs mentäessä jäätymispiste taas nousee, jolloin vedestä voi tulla alijäähtynyttä. Lopulta vesi voi joko jäätyä suoraan jäähyllyn pohjaan tai muodostaa suppojäätä, pieniä vedessä vapaasti leijuvia jääkiteitä, jotka lopulta kerrostuvat jäähyllyn pohjaan. Näin jäätä siis sulaa lähellä pohjautumislinjaa ja toisaalta jäähylly kasvaa paksuutta lähempänä avovettä. Joillakin alueilla tällä tavalla syntynyt "merijää" voi muodostaa merkittävän osan koko jäähyllyn paksuudesta.


title: Jäähylly

text: Edellä kuvatun mekanismin kautta jäähyllyn pohjaan voi kasautua paksujakin jääkerroksia. Jäähyllyn läpi johtumalla tapahtuvalla lämmönkuljetuksella ja sen aiheuttamalla pohjan jäätymisellä on paljon vähäisempi merkitys.


title: Jäähylly

text: Jäähylly siis toisaalta viilentää sen alle virtaavaa vettä, mutta toisaalta tekee sen vähäsuolaisemmaksi (kevyemmäksi). Se, painuuko näin syntynyt vesimassa (ISW) pohjaan vai ei, riippuu ympäröivän veden tiheydestä sekä jäähyllyn alle sisäänvirtaavan veden ominaisuuksista. Joillakin alueilla ISW painuu pohjaan, sekoittuu edelleen muihin vesimassoihin ja muodostaa lopulta antarktista syvää vettä (AABW). Mekanismi voi olla herkkä esimerkiksi ilmaston muutoksille ja muille häiriöille. Esimerkiksi 1980-luvulla virtausolosuhteet ja vesimassojen ominaisuudet muuttuivat, kun kolme jäävuorta pohjautui Berknerin matalikolle aiheuttaen tilapäisesti Filchnerin–Ronnen jäähyllyn edustalla sijaitsevan polinjan sulkeutumisen.


title: Jäähylly

text: Useimmat jäävuoret ovat väriltään sinisiä tai valkoisia, mutta Eteläisellä jäämerellä tavataan silloin tällöin myös vihreitä jäävuoria. Erikoiselle värille on tarjottu selitykseksi muun muassa valaistusolosuhteita: laskevan tai nousevan auringon punaisessa valossa jäätikköjää näyttäisi vihreältä. Vihreitä jäävuoria havaitaan kuitenkin myös sinisten ja valkoisten jäävuorten joukossa ja kaikenlaisissa valaistusolosuhteissa. Nykyään tiedetään, että vihreät jäävuoret ovat kaksikerroksisista jäähyllyistä irronneita kappaleita, jotka ovat pyörähtäneet ylösalaisin. Kaksikerroksisen jäähyllyn yläosa on lumesta jääksi puristunutta jäätikköjäätä, joka sisältää runsaasti ilmakuplia. Alaosa puolestaan on jäähyllyn pohjaan jäätynyttä merivettä, jossa ilmakuplia ei ole. Tutkimuksissa on havaittu vihreiden jäävuorten kiderakenteen ja happi-isotooppiarvojen vastaavan hyvin jäähyllyjen pohjia.


title: Jäähylly

text: Ei kuitenkaan tarkalleen tiedetä, mitkä ainekset aiheuttavat jäähyllyn pohjaan kasautuneen jään vihreän värin. Selitykseksi on tarjottu meriveden sisältämää orgaanista ainetta tai sedimenttihiukkasia, jotka muuttaisivat jään optisia ominaisuuksia. Kun jäähylly poikii jäävuoren, se saattaa kääntyä ylösalaisin, jolloin vihreä pohja tulee näkyviin. Laboratoriossa vihreistä jäävuorista irrotetut jääkappaleet ovat täysin värittömiä. Vihreitä jäävuoria tavataan toisinaan Weddellin- ja Rossinmerellä, mutta erityisesti Ameryn jäähylly tuottaa vihreitä jäävuoria. Tämä johtuu ilmeisesti siitä, että Ameryn jäähyllyn edustalla on merivedessä runsaasti orgaanista ainetta. Lisäksi Ameryn jäähyllyn pohjaan jäätyneen meriveden kerros ulottuu jäähyllyn reunaan asti.


title: Jäähylly

text: Vihreitä jäävuoria ei ole havaittu pohjoisella pallonpuoliskolla. Useimmat arktiset jäähyllyt ovat lyhyitä ja liikkuvat nopeasti, eikä niiden pohjaan siksi ehdi kasautua jäätä. Kanadan jäähyllyillä tosin tapahtuu jään kertymistä, mutta niiden pohjaan kertynyt jää sisältää ilmakuplia. Antarktikan jäähyllyjen pohjajään kuplattomuus johtuu ehkä siitä, että syvemmällä (suuremmassa paineessa) ilma liukenee paremmin veteen.


title: Jäähylly

text: Varhaisille tutkimusmatkailijoille jäähyllyt tarjosivat mukavan ja sileän kulkuväylän sisemmälle Etelämantereelle – Robert Scottin etelänapaa valloittamaan lähtenyt huono-onninen retkikunta tosin joutui paluumatkalla myrskyyn Rossin jäähyllyllä vuonna 1912, ja uupuneet miehet kuolivat varsin lyhyen matkan päässä aikaisemmin perustetusta ruokavarastosta. Ensimmäisiä varsinaisia tutkimuksia jäähyllyillä tehtiin norjalais–brittiläis–ruotsalaisen tutkimusmatkan aikana vuosina 1949–1952. Retkikunnan tutkimusasema oli Maudheimin jäähyllyllä, jossa he mittasivat muun muassa jään paksuutta seismisellä luotauksella, lumikerroksen rakennetta, lumen akkumulaatiota ja jäähyllyn leviämisnopeutta. Lisäksi he porasivat jäähän reikiä ja mittasivat muun muassa tiheysvaihteluita sekä kidekokoa. Kansainvälisenä geofysiikan vuonna 1957–58 tehtiin samanlaista perustutkimusta Filchnerin ja Rossin jäähyllyillä.


title: Jäähylly

text: 1970-luvulla perustettiin Ross Ice Shelf Project (RISP), jonka tavoitteena oli porata reikä Rossin jäähyllyn läpi ja tutkia jäätä sekä sen alla olevaa merivettä ja valtameren pohjaa. Hankkeesta kasvoi lopulta Ross Ice Shelf Geophysical and Glaciological Survey (RIGGS), joka toteutettiin neljänä kesänä vuosina 1973–1978. Mittauksia tehtiin yhteensä noin 180 asemalla koko jäähyllyn alueella. Kenttätutkimuksissa selvitettiin jään paksuus, lumen akkumulaatio ja heijastavat kerrokset jään sisällä. Lisäksi tehtiin painovoimamittauksia, ja joillakin asemilla porattiin kymmenen metriä syviä reikiä jäähän happi-isotooppianalyyseja ja lämpötilamittauksia varten. Jään nopeus määritettiin satelliittien avulla. Vuonna 1977 porattiin reikä Rossin jäähyllyn läpi ja alas laskettiin kamera. Jäähyllyn alta löydettiin joitakin äyriäisiä ja kaloja. Porauspaikka sijaitsi yli 400 kilometrin etäisyydellä jäähyllyn reunasta.


title: Jäähylly

text: Larsen B -jäähyllyn hajottua vuonna 2002 sen alla asuneita eliöitä päästiin tutkimaan: aikaisemmin jäähyllyjen alaista elämää oli voitu tutkia vain kairareikien avulla. Ensimmäisen kerran pohjaa tutkittiin videoimalla sekä keräämällä näytteitä vuonna 2005. Hyllyn alta paljastui kemosynteesin avulla energiansa saava mikrobien ja simpukoiden kansoittama ekosysteemi, joka on kehittynyt jäähyllyn alla tuhansien vuosien ajan. Merenpohja oli suurimmaksi osaksi valkoisen mikrobimaton peitossa. Löytö antoi aiheen spekuloida, että myös Etelämantereen mannerjäätikön alaisissa glasiaalijärvissä, kuten Vostokissa, voisi olla elämää.


title: Jäähylly

text: Myöhemmin vuosina 2006–2007 tehdyllä "Polarstern"-tutkimusretkellä alueelta löydettiin yleisesti useita piikkinahkaislajeja, kuten syvän veden merimakkaroita, merisiilejä ja merililjoja, joita yleensä esiintyy paljon syvemmissä vesissä. Jäähyllyn hajottua sen alla olleeseen merenpohjaan on alkanut kasautua enemmän sedimenttejä, ja ekosysteemi on nopeasti muuttumassa. Siellä tavattiinkin lajeja, joiden uskotaan asuttaneen merenpohjan vasta jäähyllyn hajottua, esimerkiksi vaippaeläimiä ja hitaasti kasvavia lasisieniä. Yhteensä tutkijat keräsivät merenpohjasta noin tuhat lajia, joista monet ovat todennäköisesti aiemmin tieteelle tuntemattomia.


title: Jäähylly

text: Viime vuosikymmeninä jäähyllyjen on havaittu kutistuneen sulamisen ja jäävuorten poikimisen seurauksena. Vuoden 1974 jälkeen pelkästään Antarktiksen niemimaalla jäähyllyjen pinta-ala on kutistunut noin 13 500 km. Erityisen dramaattinen oli Larsen B -jäähyllyn äkillinen hajoaminen kappaleiksi vuoden 2002 alussa: yli 3 000 neliökilometrin laajuinen alue hajosi pirstaleiksi parissa kuukaudessa. Larsenin jäähylly sijaitsee Antarktiksen niemimaan itärannikolla. Jäähylly koostui kolmesta osasta: Larsen A -jäähylly hajosi jo aikaisemmin vuonna 1995, kun taas Larsen C vaikuttaa vakaalta. Helmi–maaliskuussa 2008 myös lähes 14 000 neliökilometrin laajuinen Wilkinsin jäähylly alkoi osoittaa merkkejä hajoamisesta: jäähyllystä hajosi noin 400 km laajuinen alue, minkä lisäksi vain kapea jääkaistale suojaa sisempää jäähyllyä hajoamiselta. Äkillisiä lohkeamisia pidetään yleensä seurauksena ilmaston lämpenemisestä. Jään rikkoutumisen syyksi on esitetty muun muassa jäähyllyn pinnalle kesäisin muodostuvia sulavesilammikoita, joista valuva vesi suurentaa jäähyllyn halkeamia.


title: Jäähylly

text: Koska jäähyllyt kelluvat, niiden sulaminen tai hajoaminen ei periaatteessa nosta merenpintaa. Epäsuorasti ne voivat kuitenkin vaikuttaa merenpinnan tasoon. Etelämantereen jäähyllyjen laajamittainen murtuminen saattaisi nopeuttaa jään virtausta pois mantereelta, koska hyllyt toimivat eräänlaisena jarruna jäätikön virtaukselle. Lisäksi jään sulaminen voisi nopeutua, koska jäähyllyt pitävät lämpimämmän ilman loitolla mannerjäätiköstä. Antarktiksen niemimaalla, jossa jäähyllyjen murtumista on tapahtunut, on jo havaittu joidenkin jäätiköiden liikkeen nopeutuneen. Myös Grönlannin suurimman laskujäätikön, Jakobshavn Isbræn, liikkeen kiihtyminen näyttää olevan yhteydessä jäätikön kelluvan kielekkeen vetäytymiseen. Jäätikön liikkeeseen vaikuttavat kuitenkin monet tekijät, ja jäähyllyjen vaikutus siihen on yhä kiistanalainen asia.


title: Jäähylly

text: Jäähyllyt ovat kutistuneet myös Grönlannissa ja Kanadassa, tosin ne ovat paljon pienempiä kuin Etelämantereen jäähyllyt. Ellesmerensaaren pohjoisrannikolla oli vielä 1900-luvun alkuvuosina yhtenäinen, suuri jäähylly, joka kutistui 90 % vuosina 1906–1982. Jäljelle jääneet hyllyt ovat alkaneet hajota viime vuosien aikana. Ward Huntin jäähylly hajosi kahteen osaan vuosina 2000–2002, ja siitä irtosi suuria jääkappaleita, jääsaaria. Samalla jään patoama makeavetinen järvi kuivui ja sen harvinainen ekosysteemi tuhoutui. Vuonna 2005 Aylesin jäähylly irtosi kokonaan rannikosta muodostaen valtavan jääsaaren.


title: Jäähylly

text: Kaikki Kanadassa sijaitsevat jäähyllyt ovat yhteydessä Ellesmerensaareen. Suurin niistä on Ward Huntin jäähylly (pinta-ala noin 440 km). Noin 40 % Etelämantereen rannikosta on jäähyllyjen reunustamaa. Viisi suurinta ovat Rossin jäähylly (noin 487 000 km), Filchnerin–Ronnen jäähylly (noin 430 000 km), Ameryn jäähylly (noin 63 000 km), Larsen C -jäähylly (noin 49 000 km), joka vielä on jäljellä Larsenin jäähyllystä, sekä Riiser-Larsenin jäähylly (noin 48 000 km).


title: Takaisin kotiin

text: Takaisin kotiin on MTV3:n vuonna 1995 esittämä 10-osainen komediasarja.


title: Takaisin kotiin

text: Sarjan käsikirjoittivat Pirkka-Pekka Petelius ja Juha Siltanen. Ohjauksesta vastasi Anitta Pankkonen.


title: Takaisin kotiin

text: Sarjan ensimmäinen jakso esitettiin 11. syyskuuta ja viimeinen 13. marraskuuta 1995. Sarjaa esitettiin kerran viikossa, maanantaisin klo 19.30–20.00.


title: Chris Elliott

text: Christopher N. ”Chris” Elliott (s. 31. toukokuuta 1960 New York) on yhdysvaltalainen koomikko. Hänen isänsä oli koomikko Bob Elliott.


title: Chris Elliott

text: Elliott tuli 1980-luvun alussa televisiosta tutuksi "Late Night with David Letterman" -talk show’sta. Hän perusti vuonna 1990 oman tilannekomediansa, "Get a Lifen", jota näytettiin vuoteen 1992.


title: Chris Elliott

text: Nyttemmin Elliott on esiintynyt muun muassa kahdessa Scary Movie -sarjan elokuvassa. "Scary Movie 2:ssa" (2001) hän esitti talonmies Hansonia ja "Scary Movie 4:ssa" (2006) Ezekiel-nimistä ”vinksahtanutta” kyläläistä. Hänellä oli vuonna 1998 rooli elokuvassa "Sekaisin Marista".


title: Chris Elliott

text: Elliott on julkaissut kaksi kirjaa. Hän meni 8. maaliskuuta 1986 naimisiin Paula Niedertin kanssa ja hänellä on kaksi lasta.


title: Chris Elliott

text: Chris Elliott näytteli myös aikoinaan huippusuositussa sarjassa "Kaikki rakastavat Raymondia" Robert Baronen (Brad Garrett) rakastetun Amy MacDougallin (Monica Horan) veljeä.


title: Valio Sverige

text: Valio Sverige AB on Valion Tukholmassa sijaitseva ruotsalainen tytäryhtiö. Henkilöstöä yhtiössä on 43, ja liikevaihto on 42 miljoonaa euroa. Valio Sverigen kautta Ruotsissa markkinoidaan tuoretuotteita, kuten ruoanvalmistustuotteita, mehuja, jogurtteja, raejuustoa ja viiliä. Tunnetuimmat brändit ovat "Valio", "HYLA", "Gefilus", "Laktosfri", "YO-ghurt", "Vanilj", "Frukti" ja "Mild". "Valio HYLA" -tuoteperhe on laajin Ruotsin markkinoilla oleva vähälaktoosisten tuotteiden valikoima.


title: Valio Sverige

text: Valio Sverige AB on perustettu vuonna 1994. Aluksi yhtiö aloitti juustojen myynnin, ja seuraavana vuonna se alkoi myydä myös tuoretuotteita. Marraskuussa 2002 Valio Sverige toi Ruotsin markkinoille laktoosittoman maitojuoman, jonka myynti ylitti odotukset. Syksyllä 2003 yhtiö taas toi markkinoille laktoosittoman ruoanvalmistuskerman. Vuonna 2005 laktoosittomien tuotteiden valikoima laajeni jälleen. Laktoosittomat tuotteet muodostavat jo noin 30 % yhtiön myynnistä.


title: Valio Sverige

text: Vuonna 2006 Valio yritti yhdessä kahden ruotsalaismeijerin, Skånemejerierin ja Milkon, kanssa muodostaa yhteisen myynti- ja markkinointiyrityksen. Hanke kaatui Valion mukaan, kun Skånemejerier ja Milko eivät päässeet yksimielisyyteen yrityksen perustamisen ehdoista, ja myös yritystensä arvosta Skånemejerierillä ja Milkolla oli näkemyseroja.


title: Wajir

text: Wajir on pikkukaupunki ja piirikuntakeskus Kenian koillisosan kuivassa 661 941 asukkaan ja 56 686 neliökilometrin (2009) Wajirin piirikunnassa. Kaupungin asukasluku oli 16 838 (2009).


title: Plaza Mayor (Madrid)

text: Plaza Mayor () on aukio Espanjan pääkaupungissa Madridissa. Se sijaitsee muutaman korttelin päässä Puerta del Solin aukiosta. Aukio on muodoltaan suorakulmainen, ja sen on rakennuttanut Espanjan kuningas Filip III. Aukion rakennustyöt aloitettiin vuonna 1617, ja ne saatiin päätökseen vuonna 1619. Vuonna 1790 tulipalo kuitenkin tuhosi lähes täydellisesti koko aukion. Jälleenrakennustyöt uskottiin arkkitehti Juan de Villanuevalle.


title: Plaza Mayor (Madrid)

text: Aukion keskelle on sijoitettu Filip III:n patsas, jonka suunnittelusta ovat vastanneet Juan de Bolonia ja Pietro Tacca. Aukiota reunustavat rakennukset edustavat suurimmaksi osaksi renessanssia. Rakennuksista vanhin on Casa de la Panadería. Se sijaitsee aukion pohjoislaidalla, ja siellä sijaitsee nykyään Madridin kunnan toimitiloja.


title: Anna Lassila

text: Anna Lassila (s. 20. tammikuuta 1968, Kuopio) on suomalainen kirjailija. Koulutukseltaan hän on filosofian maisteri (valmistumisvuosi 1994, pääaine yleinen kirjallisuustiede), teologian maisteri (valmistumisvuosi 2015, pääaine yleinen kirkkohistoria) ja perheterapeutti. Molemmat maisterintutkinnot ovat Helsingin yliopistosta. Kirjoittamiseen liittyvien töiden lisäksi Lassila on työskennellyt omalla luomumaatilallaan, perheterapeuttina ja tuntiopettajana Helsingin yliopistossa.


title: Anna Lassila

text: Lassilalta on julkaistu kolme romaania, joista "Popcornprinsessa" oli ehdolla Helsingin Sanomain kirjallisuuspalkinnon saajaksi vuonna 1998. Romaanien lisäksi Lassila on kirjoittanut tietokirjallisuutta, artikkeleita ja novelleja.


title: Sandra Dee

text: Alexandra Cymboliak Zuck eli Sandra Dee (23. huhtikuuta 1942 Bayonne, New Jersey – 20. helmikuuta 2005 Thousand Oaks, Kalifornia) oli yhdysvaltalainen näyttelijätär.


title: Sandra Dee

text: Dee syntyi Bayonnessa, New Jerseyn osavaltiossa. Hänen vanhempansa olivat ruteenitaustaiset John ja Mary Zuck. Hän joutui lapsena isäpuolensa seksuaalisesti hyväksikäyttämäksi ja sairastui anoreksiaan jo noin 9-vuotiaana.


title: Sandra Dee

text: Dee voitti vuonna 1958 "lupaavimman tulokkaan" Golden Globe -palkinnon. Hänellä oli mm. vuonna 1959 roolit elokuvissa "Hyttyselläkin on tunteet" ("Gidget"), "Suurinta elämässä" ("Imitation of Life") ja "Kesäpaikka" ("A Summer Place").


title: Sandra Dee

text: Deellä oli 1970-luvulla enää harvoja elokuvarooleja. Hän teki silti satunnaisia esiintymisiä televisiossa. Hänen inspiroimansa laulu "Look At Me, I'm Sandra Dee" sisältyi musikaaliin "Grease".


title: Sandra Dee

text: Sandra Dee meni vuonna 1960 naimisiin laulaja-näyttelijä Bobby Darinin kanssa. Pari sai yhden pojan, Doddin, mutta avioliitto päättyi eroon vuonna 1967. Dee kärsi elämänsä aikana pitkäaikaisesta masennuksesta, anoreksiasta ja alkoholismista. Yhä enemmän Deetä masensi avioero, Bobby Darinin kuolema 1973 ja äidin kuolema 1988.


title: Sandra Dee

text: Dee kuoli munuaistautiin ja keuhkokuumeeseen Thousand Oaksissa, Kaliforniassa vuonna 2005. Hän oli saanut dialyysihoitoa nelisen vuotta.


title: Sami Lehtoranta

text: Sami Lehtoranta (s. 13. marraskuuta 1979 Suolahti) on suomalainen aktiiviuransa lopettanut koripalloilija.


title: Sami Lehtoranta

text: Hongikon Nuorisoseuran Urheilijoitten kasvatti Lehtoranta aloitti uransa SM-sarjassa kaudella 1995–1996. Uransa aikana hän on edusti HoNsUa, Äänekosken Huimaa, Namika Lahtea, ranskalaista Dijonia ja Joensuun Katajaa. Kaudella 2005–2006 Katajaan tullut Lehtoranta nousi joensuulaisjoukkueen kapteeniksi ja olikin jo vakiopelaaja keväällä 2006 Katajan saadessa hopeaa.


title: Sami Lehtoranta

text: Lehtoranta on Suomen miesten pääsarjassa eniten heitontorjuntoja tehnyt pelaaja: hän ohitti Pekka Markkasen tilaston kärkipaikalla 16. marraskuuta 2013. Lehtoranta valittiin joulukuun 2011 Korisliigan kuukauden parhaaksi pelaajaksi ensimmäisenä suomalaisena kolmeen ja puoleen vuoteen. Helmikuussa hän otti 3000. levypallonsa runkosarjassa.


title: Sami Lehtoranta

text: Lehtoranta lopetti uransa keväällä 2014. Kataja selviytyi loppuotteluihin, joissa se hävisi Tampereen Pyrinnölle.


title: Casa de la Panadería

text: Casa de la Panadería on rakennus Espanjan pääkaupungissa Madridissa. Se sijaitsee Plaza Mayor -aukion pohjoisella laidalla. Se oli alun perin 1600-lukulaisen aukion rakennuksista ensimmäinen, ja sinne sijoitettiin leipurien killan toimistotiloja. Nykyisin se on Madridin kunnan käytössä.


title: Casa de la Panadería

text: Rakennus on jälleenrakennettu kahdesti: vuosina 1672–1674, sekä vuoden 1790 jälkeen jolloin tulipalo runteli aukiota pahoin. Aukion tuolloisesta jälleenrakennuksesta vastasi arkkitehti Juan de Villanueva. Rakennuksen nykyisen julkisivun vertauskuvalliset seinämaalaukset ovat taiteilija Carlos Francon käsialaa, ja ne ovat peräisin vuodelta 1992.


title: Laakso (yhtye)

text:
Laakso on ruotsalainen indierock-yhtye, joka tekee musiikkinsa pääosin englanniksi. Yhtyeen perustajajäsenillä, Markus Krunegårdilla ja David Nygårdilla on kuitenkin molemmilla sukua Tornionjokilaaksossa (mistä myös nimi tulee), ja musiikissa onkin paljon suomalaisia vaikutteita; yhtye itse mainitsee muun muassa Juice Leskisen. 18. huhtikuuta 2007 Laakso julkaisi samana päivänä kaksi uutta levyä: kolmannen englanninkielisen levynsä ”Mother, Am I Good Looking?" ja suomenkielisen "Mämmilärock" -albumin. Sittemmin yhtye on ollut levytystauolla, minkä aikana Markus Krunegård on julkaissut kolme ruotsinkielistä sooloalbumia.
http://www.laakso.nu


Laakso (yhtye)


title: The Pale Ontologist

text: The Pale Ontologist on rap-artisti Palefacen debyyttialbumi vuodelta 2001. Albumi julkaistiin Sony BMG levy-yhtön kautta. Albumilta julkaistiin singlet "The Ultimate Jedi Mind Trick - Episode IV" ja "Back to Square One".


title: Pyramidikyy

text: Pyramidikyy eli efa ("Echis carinatus") on Aasiassa elävä myrkyllinen käärme, joka kuuluu hietakyihin. Pyramidikyy on yksi Intian niin sanotun ”neljän koplan” neljästä myrkkykäärmeestä. Pyramidikyy on sukunsa muiden lajien tapaan aggressiivinen ja saattaa hyökätä yllättävän nopeasti uhkausasennostaan, se tappaa enemmän ihmisiä kuin mikään muu käärmelaji. Sen puremaan kuolee vuosittain noin 10 000 ihmistä.


title: Pyramidikyy

text: Pyramidikyy on yleensä 40–60 cm, joskus jopa 80 cm pitkä. Sen pää erottuu selvästi kaulasta. Värisävyjä on monia punertavasta oliivinvihreään. Kyljessä kulkee selvä valkoisten suomujen muodostama saharaita.


title: Pyramidikyy

text: Pyramidikyytä tavataan Intian niemimaalla, Lähi-idän Omanissa, Irakissa, Yhdistyneissä arabiemiraateissa ja Iranin lounaisosissa sekä Keski-Aasian Afganistanissa, Uzbekistanissa, Turkmenistanissa ja Tadžikistanissa.


title: Pyramidikyy

text: Pyramidikyy syö lähinnä jyrsijöitä, liskoja, sammakoita ja niveljalkaisia.


title: Pyramidikyy

text: Pyramidikyyn poikaset kehittyvät emon vatsassa. Poikueeseen voi kuulua jopa 23 poikasta.


title: Ranskan kansallisorkesteri

text: Ranskan kansallisorkesteri () on Radio Francen ylläpitämä sinfoniaorkesteri. Orkesterin kotisali on Pariisin Théâtre des Champs-Élysées, ja välillä orkesteri toimii myös oopperaorkesterina. Orkesteri esiintyy myös Salle Pleyelissä sekä Olivier Messiaen -auditoriossa Radio Francen tiloissa. Kaikki Radio Francen konsertit nauhoitetaan. Suomalainen kapellimestari Sasha Mäkilä toimi Ranskan kansallisorkesterin apulaiskapellimestarina 2007–2010.


title: Heimo Haitto

text: Heimo Verneri Haitto (22. toukokuuta 1925 Viipuri – 9. kesäkuuta 1999 Marbella, Espanja) oli suomalainen viulutaiteilija ja lapsitähti.


title: Heimo Haitto

text: Heimo Haiton isä oli veturinkuljettaja, ja hän harrasti viulunsoittoa. Heimokin aloitti viulunsoiton viisivuotiaana. Joitakin vuosia myöhemmin isä vei poikansa Viipuriin venäläissyntyisen viulupedagogin Boris Sirpon kuultavaksi. Sirpo vakuuttui pojan lahjakkuudesta ja tehtiin sopimus, että poika jäisi Sirpon hoiviin kasvattilapseksi. Sopimuksen ehdot olivat kovat: Heimon oli antauduttava kokonaan musiikille eikä hänellä ollut lupaa olla yhteydessä vanhempiinsa ennen kuin olisi täyttänyt 18 vuotta.